
NAŠIM PRIJATELJIMA S: 


Ovih dana je sv. Otac Papa upravio cijelom svijetu značajnu. 


encikliku »Divini Redemptoris« u' kojoj govori o velikoj opas- 
nosti bezbožnog komunizma koji prijeti Evropi i cijelom, svijetu. 


, Nikada, tako nije neprijatelj navaljivao na Krista i na nje- 

. govu Crkvu kao danas. Zato pozivlje sv. Otac sve vjernike na 
vojnu protiv toga zajedničkoga neprijatelja i Crkve i' čovječan- M 
stva, Sredstva i lijekovi u borbi protiv toga jesu ova: Nuiarnja , 
duhovna izgradnja svakoga pojedinca prema načelima Evanđe-. 


lja, odricanje zemaljskih dobara, propovijedanje socijalne nauke, 


vršenje kršćanske ljubavi opsluživanje' kršćanske pravile. To su. 


dakle uvijek ona ista sredstva kojima je Crkva nadvladala svi. 


jet. Da se borba: protiv komunizma re može voditi s mačem. u 


ruci, kako je to novo njemačko Carstvo poduzelo, vidi se la 
druge poslanice istoga sv. Oca koji »sa živom tjeskobom i sa sve 
Većim zaprepašćenjem duže vremena promatra: žalosni put Crkve 
i postepeno zaoštrenje progona vjernika«, Crkva ne može ništa 
očekivati od (borbe koja se ne vodi evanđeoskim sredstvima, 
oertanim_ u spomenutoj enciklici. iz toga se vidi (koliko je 
potrebno da postoji jedna revija koja će neprestano upozora- 
vati vjernike na uvijek živa i uvijek moćna sredstva protiv bez- 
božtva koje prijeti danas možda kao nikada. Poslije spomenutih 


“papinih enciklika mi se još više uvjeravamo kako nam je ova 

(revija potrebna koja će propovijedati čisto evanđelje, čisti. kato-| 
t licizam, golu nauku Kristovu ne natrunjenu nikakvim ljudskim 
ča natrunima, — Zahvaljujemo svima “onima koji su nas Shvati 
(eo koji us poslali doprinos za pokriće troškova. Do sada su nam , 
: poslali ove doprinose: Po 300.— Din Treći red sv, Dominika, Za- 


greb; Samostan dominikanaca, Trogir; Po 100.— Din domini- 


kanci, Dubrovnik; Po 70.— Din dominikanci, Split; Po 50.— Din. 
2B. Maroević, S. Budrović; Po 30 Din Katalinić Ante; Po 20 Din . 
> Jerneje Marija, Korbar Dragica; H. B.; Po 10 Din. Eva Trepčić, 


Wolf Stanislav, I. Horvat, g B. — Nadamo se da će drugi odmah 
Pee 

ASKETSKO-MISTIČKA REVIJA 

Kršćanski preporod 


Svijet gubi sve više vjeru, U njemu vlada kaos. 
Prijeti strašan slom. Zar nema nikakova spasa? Nema 
li tome više lijeka? »To je pobjeda koja svladava svi- 
jet, vjera našal« dovikuje nam sveti Ivan. Odlično! 
Vjera naša! Ali, ako hoće da svlada svijet, mora da 
bude jaka, Jaka i živa, da bi mogla brda pokretati. 

Čudno je, kako se je pokrstio kulturni svijet u 
prva tri vijeka. Vjera, koja tako malo prija ljudskoj 
naravi traži tolike žrtve, ipak se pobjedonosno pro- 
bila unatoč svim poteškoćama i nečovječnom progo- 
nu, Kako je to bilo moguće? Osim nadnaravne po- 
moći bila je tu i unutarnja snaga samoga kršćanstva, 
koje je triumfiralo usprkos tolikih protivnosti i pro- 
gona. 

Divne kreposti uzornog života prvih kršćana: lju- 
bav, pažrtvovnost, odricanje, prezir smrti i svega ze- 
maljskoga. To su bile sile kojima se svijet nije mo- 
Sao oduprijeti. Pobijedilo je kršćanstvo mučenika i 
sveti duh Kristov, 

Opet smo usred poganskog svijeta. Želimo li to po- 
Sanstvo svladati, onda smo pred istom zadaćom, kao 
i prvi kršćani, onda moramo primjeniti i ista sred- 
stva, Povratimo se prakršćanstvu, opet probudimo 
prvotni kršćanski duh, neka nauk Kristov uskrsne u 
punoj čistoći i nepatvorenosti, Bez ovog povratka, 
neće ići.., Conditio sine qua non, Poznato je i već 


milijun puta bilo je izgovoreno, da svaka istinska re- 
forma počinje kod sama sebe, Shvatimo jednom taj 
aksiom i primjenimo ga. Jedan jedini reformator ne 
može provesti reforme, »Bliža je priprava za ofen- 
zivu u tome, da na nama ostvarimo, »do zadnje riječi, 
nauk evanđelja«. (Fiedler). 

U spomenutom djelu »Starokršćanstvo« kaže dr, 
Meffert: »Svemu se možemo učiti od vještine i na- 
čina, kako je kršćanstvo osvojilo svijet: jer je glavno 
oruđe osvajanja bilo kovano u prvoj generaciji krš- 
ćanstva, To je bio dokaz duha i snage, dokaz, što su 
ga ljudi vidjeli u životu kršćana i koji je stvorio s 
kršćanstvom »novi čovječji rod«, 

Taj dokaz velike i privlačive sile izvirao je iz krš- 
ćanstva, 

Taj dokaz osvojio je svijet, sigurno ne po zadnji 
puta«. 

Mi moramo ispitati da li je naše kršćanstvo pravo 
i nepatvoreno. Moramo vidjeti u čemu je manjkavost 
i gdje je pogriješka, O tome bismo mogli napisati či- 
tavu knjigu. Ograničit ćemo se na glavne misli. Ni ovo 
poglavlje neće sviju zadovoljiti, Možda će se činiti 
opet odveć pesimistično, ali uza sve to moramo reći 
istinu, »Istina će vas osloboditi«. Ni naš Spasitelji nije 
tražio da ugodi slušaocima, Zato su mu žestoko pri- 
govarali, ali opozvao nije ništa. »Ako bi ljudima uga- 
đao, ne bih bio sluga Kristov«. 

Slučajno da dođe poganin ili neko koji traži Boga 
i vjeru u naše krajeve i da promatra život katolika. 
Da li bi mogao uskliknuti: »Heureka! Našao saml« 
Ljudi, koji tamo živu, sigurno su u punom posjedu 
istine. Po njihovim djelima ih prepoznajem: ovo mora 
biti prava vjera! A da li bi mogao doći do takvog 
uvjerenja? .,, Ipak bi morao, ako smo Njegovi uče- 

nici, »Po tom ćete ih upoznati da su moji učenici, ako 
se budu međusobno ljubili«, 

To je dokaz, da je kršćanski preporod ne samo 
pobliža želja, nego nužna potreba, 

Polako, ali sve jače izbija uvjerenje, da je naše 
kršćanstvo — ne kod mnogih uzornih katolika, nego 
kod velikog dijela vjernika, slabo, izblijedilo, previše 
od ovoga svijeta, i kao takovo nije sposobno da pot- 
puno preporodi svjet, »Kako je potamnjelo zlato i 
kako se je promjenila najljepša bojal« (Jer. 4.), | 

To uvjerenje inora biti sve veće, mora postati 
općenito, Mi smo se previše udaljili od evanđelja i 
duha Kristova, Naravno da je tomu kriva ljudska sla- 
bost, ali ne bi smjelo biti tako. Pravi nauk nije dovo- 
ljan, treba po njemu živjeti i djelovati. Svijet ne pita 
toliko za načela, nego za rad. Ako nismo bolji od 
drugih, kako da se uvjere oni, što nisu među nama, 
da je naša vjera prava? Ako je u doba jake vjere do- 
stajalo i prosječno kršćanstvo, u današnje nevjerno 
doba to nije dovoljno. U srpnju ugrije zemlju i zama- 
gleno sunce, u siječnju ne, 

U propovijedi na gori točno je označen duh Kristov 
i duh kršćanstva. Ali se čini, da se neke riječi pro- 
povijedi na gori ne uzimaju ozbiljno, nego se smatraju 
pobožnim pretjerivanjem; međutim to bi bilo isto, kao 
da bismo uzeli za šalu opis zadnjega suda kod Mateja 
(Mt. 25, 31 — 46). Platonski da, ali praktično? Ne 
vidimo li težine odgovornosti pred Bogom upravo u 
vršenju djela ljubavi prema bližnjemu? 

Namjerno navodimo misli mnogih drugih pisaca, 
da bude jasno, da to nisu misli pojedinca, nego da su 
ih već izrekli mnogi prosvjetljeni ljudi. Te misli kato- 
lici još nisu usvojili, i većina njih i ne misli na to., 
Zbog toga moramo nešto pridonijeti, da bi to oni 
jednom uvidjeli. 

Sveti biskup Egger iz St. Gallena pisao je još pre- 
ko nekoliko decenija: »Poganski duh još vlada svje- 
tom, Kad se treba odlučiti, pada odluka njemu u ko- 
rist.« 

Odlični asketski pisac P. Grou D, I, piše: »Krš- 
ćanski svijet, koji je kršćanski samo imenom, sudi i 
misli na ljudsku, zato traži časti, veselje i bogatstvo 
na način koji je skroz na skroz protivan evanđelju, 
Nije to samo kod prostog naroda i širokih masa, Ah, 


koliko ima kršćana pogana, a da to i ne znadul« 


(»Škola Isusa Krista«). 

Otto Karrer misli: »Mi smo napola pogani, dok su 
pogani četvrtinu kršćani«. Prema tome razlika je sa- 
mo za jednu četvrtinu... 

Mnogo govorimo o blagom utjecaju kršćanstva i 
uvjereni smo, da može ono jedino spasiti i usrećiti 
svijet. To stoji! Ali vanjsko kršćanstvo toga ne može. 
»Duh oživljuje«, »Slovo ubija«. Ne smijemo se zado- 
voljiti samim riječima, To može samo duh i njegovi 
plodovi: djela, djela, djela! Mnogim katolicima, koji 
inače dobro misle, manjka velikodušnosti i požrtvov- 
nosti, Njih zadovoljava polovičnost, dok mi imademo 
najveće uzore i ideale, 

U čemu je duh ili jezgra kršćanstva? Jednom ri- 
ječju: križ. »Mi propovijedamo Krista i to propetoga.« 
S križa nam svijetle dvije luči: ljubav i samozataja. 
Oboje do skrajnosti. Ako hoćemo da budemo kršćani, 
onda neka to budu naši znakovi, po kojima će nas 
prepoznati. 

»Po tom će poznati da ste moji učenici, budete li 
se međusobno ljubili«, »Ko želi biti moj učenik, nek 
zataji samog sebe.« »U tom je sav zakon i proroci.« 
To je cijelo kršćanstvo. 

Dvije su dakle značajne odlike kršćanstva: ljubav 
prema bližnjemu i ljubav prema križu. Koliko ljubi- 

mo bližnjega i koliko smo pripravni za Krista trpjeti, 
toliko smo kršćani, toliko ljubimo Boga. 

Samozataja se dijeli u tri grane: ljubav prema siro- 
maštvu, poniznosti i trpljenju. To su nerazdjeljive pri- 
jateljice našeg Otkupitelja. Tri lijeka protiv trim po- 
hotama koje se u nama bude i vladaju svijetom. I da- 
nas neka to bude lijek protiv zla u svijetu, koje se 
tako brzo širi. Svijet je bolestan, smrtno bolestan, 
Spasiti ga može jedino puno evanđelje, Ne pisano 
evanđelje, nego živo i življeno, 

Kako mi kršćani mislimo o siromaštvu i bogatstvu, 
časti i sramoti, trpljenju i radosti? Misliti je lakše, 
nego li raditi! Ali već naše mišljenje posvema je ze- 
maljsko. Kako se na pr. bojimo svakog poniženja i 
svake zamjere?! | 

A kako radimo? Većinom sve kako i drugi svjet- 
ski ljudi, Više nas vodi narav nego vjera! Više utječe 
svijet na nas, nego mi na njega. Vidljivi dokaz je: žen- 
ska moda. Velika masa kršćana, čak dobrih vjernika 
misli i radi kao nekršćani, Mogli bismo ih često pitati: 
ne rade li tako i pogani? 

Navesti bismo mogli bezbroj primjera. Govorimo 
da »propovjedamo Krista razapetoga, Židovima sabla- 
zan, a poganima ludost.« Nije li i nama samima križ 
ludost! ,,. Teško nam je razumljiva ludost križa. Mo- 
žemo li iz puna srca reći: »Neću se ničim drugim 
hvaliti, nego križem Gospodina našega Isusa Krista?« 
Oni su izuzeti, koji zaista tako misle, Rari nantes in 
gurgite vasto! (Rijetki plivači u velikom viru!) Mislimo 
li zaista, da su blaženi oni koji su siromašni, koji 
plaču, koji su progonjeni? Ne osjećamo li se nesret- 
nima, ako trpimo? Dijelimo li tugu s onima koji trpe? 
Tako bi morali! Reče li koji onima, koji trpe, u duhu 
Kristovom: veselite se i radujte! Čestitamo vam na 

Uvelike se moramo veseliti i smatrati se osobito 
počašćenima, da. možemo za Krista trpjeti i, ako bi to 


bilo nužno, umrijeti! Kada su pogani gledali prve | 


kršćane, kako trpe i kako umiru, dobili su o kršćan- 
stvu visoki pojam: mora da je velik kršćanski Bog, 
kad za Njega tako umiru! Ali našem kršćanstvu vri- 
jede riječi Kempenca: »Isus ima sada više prijatelja 
kod stola, a manje kod nošenja Križa; mnogo je onih, 
koji bi se rado s Njime gostili, ali je malo onih koji 
bi bili spremni da piju s Njime iz čaše trpljenja«, Ta- 
kvo kršćanstvo ne može biti kvas svijetu. Baš napro- 
tiv! »Ne vrši li se temeljita i trajna promjena našeg 
mišljenja i običaja, onda je neizbježiva najveća ne- 
sreća«. (P. Grou). 

S potpunim se pravom tužimo na a današnji naraštaj 
da traži samo užitke, Proti toga nema drugoga lijeka, 
nego da počnemo kod nas samih, da odbacimo svaku 
raskoš i da provodimo skroman život. Naša veličina, 


slava i pobjeda nije u prasnn pe nego u odri- 
canju svijeta.*) 


Ivan Kalan. 


Borba protiv komunizma 
1. Velika pogibelj 


Od nekoliko vremena razni biskupi po cijelom svi- 
jetu, bilo pojedinačno, bilo u zajednici s ostalim 
narodnim biskupima upozoravaju vjernike na jednu 
veliku pogibelj koja prijeti Evropi i cijeloj kršćanskoj 
civilizaciji, pozivajući ih na križarsku vojsku proti 


*) Ove misli su uzete iz jednog poglavlja najnovije divne 


Kalanove knjige »Svijet za Krista« koju je izdala naklada 
»Fides« u Senju a dobiva se kod iste naklade za 15.— din. 

neprijatelju Kristovom. Tako su nam nedavno i svi 
naši vrhovni pastiri u skupnoj poslanici upravili oz- 
biljnu riječ o toj opasnosti, koja također i nama pri- 
jeti, o bezbožnom komunizmu, Konačno je sam sv. 
Otac, osjećajući ozbiljnost momenta, u krasnoj i kla- 
sičnoj enciklici »Divini Redemptoris«, upravio cijelom 
svijetu očinsku riječ o toj opasnosti, t. j. »o bezbož- 
nom komunizmu koji ide za izvrtanjem socijalnoga 
poretka i rušenjem samih temelja kršćanske civiliza- 
cije« (Divini Redemptoris, br, 3). Malo je kada riječ 
zajedničkog oca bila tako ozbiljna kao u ovom slu- 
čaju. »Čitavi se narodi nalaze u opasnosti da zapadnu 
u barbarstvo gore od onoga, u kojem je čamila veći- 
na čovječanstva u času dolaska Spasitelja« (br. 2), Na- 
lazimo se u borbi između dobra i zla, Krista i Anti- 
krista. »Stari napasnik koji nije nikada prestao va- 
rati čovječanstvo« već davno je posadio kukolj u Go- 
spodinovoj njivi, dok mu nije uspjelo da podigne »re- 
voluciju naših dana, koja je, ili već izvršena, ili je oz- 
biljna prijetnja i za koju se može kazati da po opsež- 
nosti i nasiljima nadvisuje sve ono što smo doživjeli u 
prijašnjim progonima« (br. 2). 

U očima sv. Oca komunizam ne ruši samo zdrave 
principe gospodarsko-socijalnog poretka, ne potka- 
pa samo solidne temelje obitelji i države, već je 
to »po svojoj naravi protuvjerski pokret« koji vjeru 
smatra »opiumom naroda« (br. 22). »Sada upravo gle- 
damo po prvi put u povijesti hladno promišljenu i 
brižno pripremljenu borbu čovjeka proti svemu ono- 
me što je božansko« (br. 22). Borba je dakle između 
Boga i đavla. Ideja Boga jest ono što bi komunisti 
htjeli istrijebiti iz srca ljudskih, iz obitelji, društva i 
države, »Ide se za otvaranjem nove epohe i nove ci- 


.vilizacije, koja bi bila samo plod slijepe evolucije: bilo 


bi to čovječanstvo bez Boga« (12). Zato je komuni- 

zam sistem »koji ruši socijalni poredak,... sustav, 
koji ne priznaje pravo podrijetlo prirode i cilj države, 
koji miješa prava ljudske osobe, njegovo dostojanstvo 
i slobodu« (14), 

Stoga i postoji upravo đavolska mržnja komuniz- 
ma na sve ono što je sveto. »Gdje se komunizam mo- 
Sao učvrstiti i zagospodariti, tamo je nastojao svim 
sredstvima srušiti (i to otvoreno proglasuje) kršćan- 
sku civilizaciju i religiju sve do temelja, gušeći u 
srcu ljudi, a osobito omladine, svaku uspomenu na 
- njih« (19), »Komunistički bijes se ne zadovoljava ubi- 
janjem biskupa i tisuća svećenika, redovnika i redov- 
nica,., nego je postigao daleko veći broj žrtava me- 
đu svjetovnjacima svih staleža, koji sve do danas, 
može se reći dnevno, bivaju ubiveni u grupama samo 


raditogajersudobrikršćaniilibarem 


protivnici bezbo- 
štva« (20). 

Jedno nam stoga mora biti sigurno a to je da ovaj 
komunistički pokret, sa silno razvijenom propagan- 
dom, u biti svojoj jest pokret za rušenjem kršćanske 
vjere, Bog je onaj neprijatelj na kojega navaljuju i ko- 
jega — u svojoj ludosti — misle da će svladati. Po- 
boljšanje socijalnog stanja, ostvarenje međunarodnog 
mira i bratske sloge su samo prazne riječi, zamamljiva 
obećanja kojima bi bezbožni komunisti htjeli zavarati 
naš još uvijek vjeri odan narod, a u stvari oni idu za 
tim da vjeru iščupaju iz njegove duše. Jedini njihov 
prijatelj je bezbožnik, niti što smeta da li je bogat ili 
siromah, da li ovog ili onog političkog smjera, da li 
ove ili one narodnosti, dok samo progoni i uništava 
kršćanski poredak i kršćansku civilizaciju. Komuni- 
zam hoće uništiti crkvu i njezino djelo. 

Kroz dvadeset vjekova Crkva je pokazala veliki 
napor da u svakom pogledu odgoji paloga čovjeka, 


komunističkoga 

koji je po prirodi težio za rušenjem i za svakim zlom, 
Malo pomalo čupala je iz njegova srca pokvarene 
sklonosti nastojeći da zasadi pitome biljke kršćanskih 
kreposti. Na mjesto pohlepne požude za blagom posa- 
dila je krepost svetog siromaštva, na mjesto mržnje 
svetu ljubav, na mjesto osvete, krepost opraštanja i 
milosrđa, Na taj način potpuno je preobrazila i pri- 
pitomila čovjeka stvorivši tako onu civilizaciju koja 
se ponosi divnim naslovom kršćanstva, 

I sada bi neprijatelj Boga i Crkve htio da sruši iz 
temelja taj »Grad Božji« da na njegovo mjesto postavi 
»Grad sotone«, U isto vrijeme dok je »Učiteljica na- 
roda« odgajala čovječanstvo, nije mirovao ni njezin 
neprijatelj koji je dolazio u obliku prijatelja da raz- 
ruši djelo Crkve. Malo pomalo je uštrcavao otrov 
svoje trulosti, i danas čovječanstvo pobire žalosne 
plodove toga korova posađena na njivi Gospodinovoj, 
već davno u doba kada je vjera počela hladniti i je- 
njati. Najprije se nastupilo s nekim bezazlenim indi- 
ferentizmom kao da bi vjera bila nesamo privatna 
već potpuno slobodna stvar. Uvjeravalo se čovjeka 
da on sam po sebi može živjeti, ocijepljen i udaljen 
od Boga. Rastavilo se nebo od zemlje kao dva svijeta 
koji su nesamo daleko jedan od drugoga već koji ne- 
maju ništa zajedničko, koji se zato međusobno isklju- 
čuju, 

Ali ono što se smatralo nepotrebnim postalo je 
štetno. U drugoj fazi liberalizma nastupila je mržnja 
proti Bogu i svemu onome što je poticalo na vjeru. 
Nije ostalo drugo nego da se čovjek baci u očaj, po- 
davši se grubom materijalizmu, pa pusti uzde svim ži- 
vinskim strastima za rušenjem, Mi zato vidimo da je 
današnji bezbožni komunizam plod one razuzdale slo- 
bode, koja, ne poznavajući ni prirodnog ni ljudskog 
zakona, podaje se slobodnom uživanju svakih nedo- 

zvoljenih užitaka. Širi se potpuna sloboda protupri- 
rodnih čina koji ponizuju čovjeka ispod životinje. Ni- 
ječe se dostojanstvo ljudske ličnosti, gazi karakter 
svetost ženidbe, ruše se temelji kršćanske obitelji i 
puštaju se uzde razuzdalim živinskim sjetilnim stra- 


stima, Kad je čovjek odbacio Boga, odbacio je i nje- - 


gov zakon, pa mu nije preostalo drugo nego da se 
predade fatalnom očaju svojih nižih sklonosti. »P1o- 
dovisu to« veli sv. Otac, »sustava kojemu 
manjka svako nutarnje obuzdavanje« 
(21). I dok je Crkva oduvijek nastojala da nauči svoje 
vjernike samozataji i mrtvenju, potičući ih da suzbijaju 
svoje sklonosti i živinske strasti — dotle komunizam 
širi novo »evanđelje« o potpunoj slobodi, raspaljujući 
još jače i onako rasplamtjele i neobuzdane pohote 
pokvarenog čovjeka. 


Najgore je to što se te perverzne zablude šire me- 


đu narod uvijeno i prikriveno zamamnjivom formom 
nekog nastojanja za mirom i međunarodnim brat- 
stvom, te težnjama za poboljšavanjem ljudskoga dru- 
štva i socijalnoga poretka, | 


»Pod izlikom da se radi samo o poboljšanju sud- ' 


bine radnih klasa, o uklanjanju realnih zloupotreba do 
kojih dovodi liberalna ekonomija i da se radi o po- 
stizavanju pravednije podjele zemaljskih dobara (a 
sve su to besumnje pravedne težnje) i koristeći se 
svjetskom i gospodarskom krizom, komunizam uspje- 
va u područje svoga utjecaja privući i one slojeve 
puka, koji iz načela odbijaju svaki materijalizam i 
svako nasilje« (br. 15). Komunisti usto iskorišćuju 
današnju krizu i bijedu u društvu, nejednakost i ne- 
pravednost u svijetu, potlačenost radnika i nepra- 
vedeno njegovo izrabljivanje, postojeću nepravednu 
podjelu dobara da bi tako što više podigli mase na 
revolt, Obećavaju svojim pristašama neki nemogući 

raj na zemlji gdje bi svakome bilo dobro i gdje ne 


“bi bilo nejednakosti, bijede i međusobne razlike, po- 


zivljujući ga na revoluciju protiv svega onoga što je 
do danas izgrađeno i stvoreno. Na taj se način stvara 
u masama volja za rušenjem i uništavanjem te želja za 
revolucijama i revoltima, Sve se to čini pomoću ne- 
čuvene »đavolske propagande kakvu svijet nikada 
nije vidio«. I to stvara neku psihozu nemira i neza- 
dovoljstva, okolinu tako okuženu i elektriziranu re- 
voltom, da se je svakog časa bojati požara, 


»Ne može biti privatnika, koji mudro misli, niti 
državnika, svijesna odgovornosti, a da ne zadrhće na 
pomisao, da će se možda ono što se danas događa u 
Španjolskoj, sutra ponoviti u ostalim civiliziranim 
državama« (20). 


2. Sredstva protiv komunizma 


Moramo kazati da niko do sada nije tako duboko 
i tako tačno prozreo bit cijele opasnosti komunizma 
od sv, Oca. Vođen specijalnim nadahnućem Duha 
Svetoga sv. Otac je uvidio u komunizmu otvorenog i 
pogibeljnog neprijatelja Boga i kršćanstva, rušitelja 
kršćanskog poretka i kršćanske civilizacije i uništa- 
vatelja svega onoga što je kršćanskom srcu sveto i 
veliko, Zato možemo očekivati da će nam isti čuvar 
istine i morala dati najprikladnija i najuspješnija sred- 
stva i lijekove za borbu protiv te opasnosti. Za nas 
će ta riječ biti od naročite važnosti, jer znamo da 
nam. ta sredstva od Boga dolaze i vjerujemo da se 
volja Božja, kojoj je sve podložno, u tome očituje. 
Jedno je naime sigurno, a to je, da sam Bog može 
odoljeti ovom Božjem neprijatelju, pa zato On sam 
može dati uspješna sredstva za borbu. Koja su dakle 
ta sredstva koja nam Bog, preko Kristova zamjenika, 

pruža u ovoj sveopćoj nevolji? Dva su sredstva: Ob- 
nova kršćanskog života i studij te širenje socijalne 
nauke, 

Sam sv, Otac doslovce kaže: »Kao u svim burnim 
razdobljima u povijesti crkve, tako je i danas temeljni 
lijek iskrena obnova privatnoga i javnoga života u 
skladu sa načelima Evanđelja« (41). Ta je obnova tim 
potrebnija što su vremena lošija. Neprijatelj je tako 
široko spleo mreže svojih zasjeda da je pogibelj ot- 
pada velika kao nikada. »Onaj koji ne živi iskreno i 
uistinu po vjeri koju ispovijeda, neće moći dugo izdr- 
žati osobito danas, kad tako moćno duva vjetar pro- 
gona i borbe, Takav će biti bijedno oboren od novoga 
potopa koji prijeti svijetu i tako će propasti nesamo 
on nego će izvrgnuti samo kršćansko ime« (43). 


Ako stoji što je naglašeno da je ovaj pogibeljni ko- 


munizam nastao uslijed otpada od vjere, ukoliko je 
izblijedila vjera u srcima vjernika, pa su se udaljili 
od temeljnih načela Evanđelja, onda je sigurno i to 
da ćemo se osloboditi od ovoga biča samo tako ako 
se ponovno povratimo izvoru života i stavimo u djelo 
kršćanska načela te živimo opet po Kristovoj vjeri. 

Jedino tada će zavladati duh svetoga siro- 
maštva kao ustuk strastvenog gramzenja za bla- 
gom i neobuzdane težnje za imanjem. Mi moramo 
shvatiti da prva izreka iz ustiju Spasitelja na gori: 
blaženi siromasi sadrži u sebi život. Moramo 
se osvjedočiti da smo zaista blaženi kad nemamo i 
kad oskudjevamo, »Nismo bogati samo time što po- 
sjedujemo, nego itime čega se časno odričemo. Može 
se dogoditi, da će čovječanstvo biti sretnije što bude 
siromašnije; time što predobiva, ujedno gubi« (Kalan, 
Svijet za Krista, str, 31). 

»Nijesmo svijesni, kako duboko mi svi čamimo u 
kapitalizmu... Oh, kako smo danas beskrajno daleko 

u našim kršćanskim zemljama od kršćanskog ideala, 


Zašto? Jer su kršćanska načela o ljubavi, pravednosti 
i bratstvu u Kristu bačena u zaborav, a bezbožna se- 
bičnost i bezbrižnost truju svijet. Mjesto kršćanstva 
vlada svijetom bezbožni gospodarski liberalizam, a mi 
to jedva osjećamo; tako smo na to navikli« (Isto, str. 
117). 

Mi živimo u poganskom svijetu. Vjernici koji nas 
okružuju malo su ili ništa kršćani, jer ne živu po 
kršćanskim načelima, A duhom i mentalitetom su 
ostali još uvijek pogani. Zato i nije čudo da se među 
tako mlakim vjernicima može širiti bezboštvo i ko- 
munizam. Stoga ako hoćemo da svladamo to mo- 
derno poganstvo, treba da se mi prvi povratimo pri- 
mitivnom kršćanstvu, da opet probudimo u sebi duh 
Kristov, da gorimo od ljubavi i žara kako su gorili 
prvi kršćani, koji su zato mogli odoljeti navalama 
poganskih progona. 

Potrebna je zatim kršćanska ljubav, »koja 
čini da u bijednome gledamo samoga Krista i koja 
nam nalaže, da svoju braću ljubimo, kao što je Krist 
ljubio nas« (47). Sv. Otac sa zadovoljstvom ističe go- 
lemo dobro koje je karitativna akcija od početka 
kršćanstva pa do danas učinila za bijedno čovječan- 
stvo bodreći sve vjernike da podvostručenim zama- 
hom stave u djelo onu zapovijed koja je tako usavr- 
šena da je mogla biti nazvana novom zapovijedi, 
svojstvenom sljedbenicima Kristovim. Tim više mo- 
raju svi vjernici staviti u djelo tu krepost što znaju 
da će pravedni sudac na zadnjem času stostruko na- 
platiti svaku pa i najmanju uslugu učinjenu njegovim, 
smatrajući kao da je to Njemu samome učinjeno. »Da 
bi dakle osigurali život vječni, i da bi mogli uspješno 
pomoći potrebnima, potrebito je povratiti se čedni- 
jem životu, odreći se često i grešnih zabava, koje 

danas svijet pruža u tolikom obilju; jednom riječju, 
za ljubav prema bližnjemu zaboraviti same sebe« (48), 

Ali nije dovoljna samo ljubav; potrebna je i 
kršćanskapravda, jer »ljubav koja lišava rad- 
nika plaće na koju on imade strogo pravo, nije ljubav, 
nego isprazna riječ i prazna slika ljubavi, Radniku ne 
treba da mu se u ime milostinje daje ono što mu po 
pravdi pripada; niti je dozvoljen pokušaj pomoću ma- 
lih darova u ime milosrđa izmicati velikim dužno- 
stima, koje nalaže pravda« (49). Mi moramo biti osjet- 
ljivi prema drugome čuvajući da ga ni u čemu ne 
povrijedimo. »Neko je napisao, da je građanskom sta- 
ležu otkucnula zadnja ura, ako ne uspije da riješi 
socijalne napetosti društva i ako ne dovede svoje 
građanstvo do pozitivnoga odnosa sa socijalizmom« 
(Kalan c. m. str, 119), ' ' 

Sveti Otac zatim kao moćno sredstvo za suzbija- 
nje komunizma navodi studijiširenjezdrave 
socijalnenauk e. Zato preporučuje da se u svim 
socijalnim slojevima što intenzivnije proučava socijal- 
na nauka, da bi tako razum bio prosvijetljen sigurnim 
svijetlom katoličke nauke. 

Konačno dolazi sv. Otac do najmoćnijega sred- 
stvaa tajjzmolitvaipokora, »Kao posljednje 
i vrlo moćno sredstvo vam preporučujemo da promi- 
čete i što jačim i na najuspješniji način napravite u 
vašim biskupijama duh molitve povezane sa kršćan- 
skom pokorom. Tako sv, Otac dolazi do najdubljega 
lijeka sjećajući nas one Proroka: »Ako Gospodin ne 
čuva grad, zaludu bdije njegova straža« (Ps. 76, 1). 
»Zlo koje muči čovječanstvo« — svečano izjavljuje 
sv, Otac — neće moći biti pobjeđeno nego općom sve- 
tom vojnom molitve i pokore« (59), Zato se svi vjer- 
nici moraju ujediniti u duhu molitve i zajedničke po- 
kore da što prije isprose pomoć od Gospodina. Zlo 

koje nam prijeti veliko je; ono je tako velikih dimen- 
zija da smo mi preslabi prama njemu; samo bi sve- 
mogući Bog mogao nešto učiniti. Prepustimo stvar 
njegovoj brizi; i sve će biti dobro učinjeno, 

Kad je, u prvo dobro kršćanstva, najezda barbar- 
stva provalila u kulturnu Evropu, nije se našla 
ljudska sila koja ju je mogla zaustaviti; pa je skr- 
šila i samo golemo rimsko carstvo, Ali se zato u kutu 
Rima, .koji je propadao, potajno i nečujno krila 
Božja sila, koja je uspjela da svlada i pripitomi 
barbarsku rušilačku silu, 

I baš sada, kada još gore barbarstvo prijeti da po- 
ruši kulturu kršćanske Evrope, počinje da se budi 
lav koji će da u prah svede tamne sile pakla. Neki je 
liberalac rekao da je kršćanstvo kao spavajući lav 
koji, ako se probudi i stavi u pogon svu svoju ne- 
obično jaku silu, može da poništi sve neprijatelje 
Boga, 

Hoće li se probuditi taj lav? 

Zajednički otac je svojom poslanicom dao znak na 
ustanak, Trublja svetog poziva je odjeknula po cije- 
lom svijetu. Znak na vojnu je dan. Došao je čas da 
podignemo glave svoje, da se probudimo i prenemo 
od sna, 

»Na posebni način preporučujemo kontemplativ- 
nim redovima, muškim i ženskim, da podvostruče 
svoje žrtve i molitve, da bi od neba izmolili moćnu 
potporu Crkvi u današnjim borbama, a po moćnom 
zagovoru Bezgrešne Djevice, one koja je jednom 
zgazila glavu staroj zmiji i koja od tada uvijek ostaje 
sigurna obrana i nepobjediva Pomoćnica Kršćana« 
(59). Tako poručuje redovnicama i redovnicima, a ta- 
kođer i svima nama zastupnik Krista na zemlji, 

Neizrecivu snagu kriju u sebi ove riječi zajednič- 
kog Oca, Nevjernici se tome rugaju, oni nas ismje- 


143 


havaju. Ali mi znamo da se »nitko nije uzdao u Go- 
spodina i bio posramljen« (Eul. 2, 11), pa vjerujemo 
da će nas Bog izbaviti od biča koji nam prijeti. 

On u čijim su rukama svi narodi, preko svoga za- 
 mjenika, u ovim teškim vremenima, daje nam upute 
i šalje sredstva kako da što uspješnije suzbijemo i 
svladamo bezbožni komunizam. Ta su sredstva, kako 
smo vidjeli, ova: obnova duhovnog života, odricanje 
zemaljskih dobara, ljubav i kršćanska pravda te, uz 
širenje katoličke nauke, molitva i pokora. To nisu 
ljudska nego Božja sredstva. Svijet, pakao i đavao su 
prema njima nemoćni. Prihvatimo ih, i budimo uvje- 
reni da ćemo pobijediti. 

Hijacint Bošković. 


Pozornost za usmene molitve 
Glavni uvjet, da ona bude sredstvo k unutarnjoj.) 


U prošlom članku smo promotrili psihološki 
proces, kako usmena molitva prelazi u unutarnju 
molitvu. To smo potkrijepili s nekoliko misli i pouka 
velikih učiteljica duhovnog života i molitve sv. 
Tereze od Isusa i sv. Katarine Sijenske. Sada da 
pogledamo, koji je glavni uvjet da nam usmena 
molitva bude uistinu put k pobožnosti i unutarnjoj 
molitvi, U 

Nije nam namjera govoriti o svim svojstvima 
dobre molitve. Mi u ovim člancima imamo u vidu 
nadasve unutarnju molitvu (razmatranje), zato se 
zaustavljamo samo na onome, što nas u postignuću 
toga cilja može da pomogne. Toga radi ćemo pro- 
matrati u usmenoj molitvi samo ono, što je potrebito, 


1) U slijedećem članku ćemo govoriti detaljnije o vrstama 
pozornosti. : 

da nam usmena molitva bude put k razmatranju i 
pobožnosti srca To svojstvo jest pozornost preko. 
molitve. 

Pozornost, sabranost je tako potrebita usmenoj 
molitvi, te bez nje — veli sv. Tereza — molitva ne bi 
bila molitva »pa sve da se i mnogo miču usnice« 
(Stan I gl. 1, br. 7). A Anđeoski Naučitelj jasnije i 
energičnije govori: »Ko nema nikak ve pozornosti 
(attentio), već je svojevoljno rastresen, taj ne obavlja 
nikakve molitve već griješi i uništava svaki 
plod molitve«. (2. 2. q. 83. a. 13. ad 3.) 

Nema sumnje, da je sabranost potrebita, da mo- 
litva bude prava molitva; živo stablo, koje će nam 
donijeti svoje plodove milosti. Ali se postavlja pi- 
tanje: Zar moramo uvijek, za čitavo vrijeme molitve 
biti pozorni, da nam molitva bude prava molitva? 

Prvo, što na to moramo odgovoriti jest: Ne 
smijemo ni za čas biti svojevoljno i svijesno rastre- 
seni, jer svaki takav hotimično rastreseni čas usmene 


molitve prestaje biti molitvom, a postaje nekom 


uvredom Boga, lakim grijehom nepoštovanja Božjeg 
Veličanstva. Ali duša, koja sabrano i pobožno zapo- 
činje svoju molitvu, a kasnije se bez svoje krivnje, 
nehotice i nesvijesno rastrese drugim, tuđim mislima, 
ta duša obavlja pravu molitvu, Ona će ubrati plodove 
svoje molitve, usprkos onih nehotičnih rastresenosti. 
Ona dobra volja i namjera učinjena na početku mo- 
litve proteže se, kao svijetli sunčani traci, kroz onu 
laganu maglu rastresenosti, koja izvire iz slabosti 
čovječje naravi, a ne iz crnih oblaka zlobe i nemara 
volje. Ti plodovi u glavnom jesu: da će takova mo- 
litva biti u očima Božjim jedno pravo dobro djelo, 
zaslužno nagrade u vječnom životu. Drugi plod takove 
molitve jest, da ćemo po njoj postići ono, što smo tom 
molitvom u Boga prosili, samo, ako posjeđujemo 

ostale uslove za postignpće prošenih stvari (1, moliti 
pobožno t, j. živom vjerom i poniznim pouzdanjem; 
2, potrebne stvari za vječni život; 3. za sebe; 4, po- 
stojano; a da uspjeh bude još sigurniji: da budemo 
u milosti). Osim toga,, to može da nam bude još i 
pravo pokorničko djelo, kojim možemo Bogu dati 
barem neku zadovoljštinu za naše ili tuđe grijehe, 
samo, ako je činimo u milosti i u duhu pokore: pri- 
kazujući Svevišnjemu one poteškoće, koje u molitvi 
nalazimo, u zajednici sa zaslugama Krista Otkupi- 
telja i općinstva Svetaca, Molitva, dakle, ostaje 
molitva i posred nesvojevoljnih rastresenosti; ali je 
- jasno, da će molitva biti bolja i za nas uspješnija ako 
bude sabranija. 


Ima također, osim ovih još jedan i to baš, obzirom 
na razmatranje, glavni učinak molitve, Taj učinak jest 
duhovna hrana, obnova duše (»spiritualis refectio 
mentis«, sv. Toma, ibid.). U sabranoj i pobožnoj mo- 
litvi duša dobije neko nebesko svijetlo za svoj razum 
i neku nadčovječju snagu za svoju volju, i tako je 
duša obnovila svoje energije. To je njezina hrana i 
njezina obnova. 


Da ovaj plod molitve, ovu obnovu i okrepu duše 


postignemo u molitvi, nije nam više dovoljna ona 
prva dobra volja i nakana, ona pozornost i pobož- 
nost što je imadosmo na početku molitve, već nam 
je potrebita sabranost za čitavo vrijeme molitve. Ili, 
ako je vrijeme molitve dosta dugo, onda treba, da 
smo za veliki dio toga vremena sabrani; da naša 
pozornost bude moralno neprekidna, Inače mi ćemo 
doista obaviti molitvu i sveto i zaslužno djelo, ali će 
naša duša ostati suha i mlitava, slaba i neokrijepljena. 


Odakle ova razlika? Razlika dolazi odatle, što 
molitva učinjena u stanju milosti i ljubavi Božje crpe 

svoju vrijednost i zaslugu ne baš glavno od same 
naravi molitve, već od one milosti i ljubavi i dobre 
volje, iz kojih izvire i kojima je prožeta naša mo- 
litva. Eto baš zato je molitva dobro i za nebo za- 
služno djelo, Kad ne bismo bili u ljubavi Božjoj, sva 
nam ta molitva (pa bila i najsabranija) ne bi za 
vječni život zaslužna bila. Mi za nju ne bismo nigda 
od Boga nagradu u vječnosti primili, Ono, što našu 
molitvu čini u očima Božjim ugodnom i nebeske na- 
grade vrijednom, jest ono božansko prijateljstvo, 
koje je po nadnaravnoj ljubavi uspostavljeno u našem 
srcu, i iz kojega izvire molitva (kao i sva dobra djela) 


kao živ i plemeniti odraz toga božanskog prijatelj- 


stva između Boga i duše, koja se u ljubavi Božjoj na- 
lazi. A odakle molitvi moć da postigne ono što u 
Boga prosi? Glavno nije u riječima, koje izgovaramo, 
već u Božjoj odredbi i obećanju. Odredio je Bog, da 
će nam mnoge, štaviše sve potrebne milosti i stvari 
po molitvi udijeliti. Obećao je, da će nam naše dobre 
molitve uslišati, I tom se odredbom obvezao Svevišnji 
samom sebi, da nama ispuni naše molitvene prošnje. 
I svi ovi učinici događaju se poslije molitve. 
Poslije molitve, i to tek u vječnosti, nagradit će nas 
Bog za zaslužno djelo molitve. Poslije molitve, i to 
na svoje vrijeme, kad Bog vidi, da je zgodan čas, dat 
će nam On ono, što smo u molitvi prosili, 

A kad se događa u nama ona duhovna 
okrepa duše? Ona se vrši baš za vrijeme 
same molitve, Ona izvire iz iste naravi sabrane 
i pozorne molitve. Zato, ako hoćemo da se molitvom 
duhovno nahranimo i okrijepimo, moramo da za . 
čitave molitve budemo sabrani (»ad hoc -— za ovaj 
učinak naime — de necessitate requiritur in oratione 
attentio,., per totum« 2. 2. q. 83. a, 13.), 

Razlog ovoj potrebi trajne sabranosti za duhovnu 

okrepu leži u samoj naravi sabrane, pozorne molitve 
i u samoj biti duhovne okrepe i hrane naše duše. 

Sve što se događa u nama za vrijeme sabrane i 
pobožne usmene molitve, sve se to može svesti na 
ova dva opća pojma, u kojima se sve ostalo sadržava: 
pobožne misli i sveta čuvstva (svete 
želje, čeznuća duše), A gledom na duhovnu okrepu, 
hranu duše, u čemu se ona može sastojati, ako ne u 
onim djelovanjima duše, koja su njoj baš vlastita i 
specifična? A to su upravo čini i djelovanja razuma 
i volje. Što je jedan organizam u intenzivnijem djelo- 
vanju; što više asimilira sebi srodnih elemenata, to 
je taj organizam jači u čitavom svom sustavu. Slično 
biva s dušom u duhovnom pogledu. Što vlastita djelo- 
vanja duše, djelovanja razuma i volje, budu intenziv- 
nije djelovala u duhovnom i nadnaravnom području, 
to će duša biti jača. Što razum bude više i intenziv- 
nije ovijen i prožet svijetlom nadnaravnih i božanskih 
islina, tim više ima svoje nadnaravne hrane, Što volja 
bude življe i dublje oživljena ljubavlju i čežnjom za 
najplemenitijim Dobrom i za Nestvorenom Ljubavi, 
to će ona biti plemenitija i snažnija. Prema tomu će 
naša duša tako intenzivnim radom i asimiliranjem 
duhovne hrane po razumu i volji dobiti nadnaravnu 
okrepu, postati zbilja jaka duša, 


Ova nadnaravna aktivnost i asimiliranje duhovne 
hrane po razumu i volji vrši se baš za vrijeme po- 
zorne i pobožne molitve, Tada naš razum promatra 
nebeske istine, dobiva neko tajanstveno svijetlo od 
Oca svijetlosti. Baš za pobožne molitve naša volja 
dolazi do živih čuvstava ljubavi prema uzvišenim 
Otajstvima vjere. Tu se zagrijavamo za svete ideale 
kršćanskoga života, oduševljavamo za djela kreposti 
i jačamo za svagdano nošenje našega križa kušnja 
i bolova. I ovo se svijetlo i ovaj oganj znadu kadikad 

tako razviti, da se ne samo naša duša osjeća jakom 
i okrepljenom, već i naše slabašno tijelo osjeća jaki 
odraz ovih nebeskih učinaka u duši. Tada i mi mo- 
žemo, barem donekle, s osjećajem opetovati riječi 
Pjesnika-Kralja: Srce moje i tijelo moje 
uzigrahuuBoguživomu (Psal 83) 


A što, ako je molitva, pa makar i nehotice, kroz 
sve vrijeme bila rastresena ili ako smo jedva nešto 
malo i slabo bili sabrani? Kad nema one trajne i 
aktuelne pozornosti i sabranosti, to znači, da naš 
razum i naša volja nijesu duhovno radili, da nijesu 
ništa ili sasvim malo asimilirali nebeske hrane, Sa- 
svim naravna posljedica jest, da je duša ostala u 
uskoj duhovnoj tami i mlakosti i klonulosti, kako je 
to bila i prije molitve. Eto pravoga razloga, zašto 
nam treba trajne pozornosti za sve vrijeme molitve, 
ako hoćemo, da naša usmena molitva bude uistinu 
put k unutarnjoj molitvi, k razmatranju i pobožnosti 
srca, u jednu riječ, da nam bude duhovnom, nebeskom 
ckrepom duše. 


Dr. O. Dominik Budrović, O. P. 


Pisma jednom bogoslovu 

Dragi Rajko! 

Dobro je, čak i nužno što si u zadnje vrijeme pri- 
onuo uz studij socijalnog pitanja. Ne može se ni za- 
misliti danas uspješnu duhovnu pastvu naročito u in- 
dustrijskim predjelima, ako službenik crkve nije do- 
voljno upućen u socijalne probleme što danas muče 
čovječanstvo, u prvom redu radničke slojeve, Iza 
Ušeničnika nam je zagrebački »Mosk« mnogo svijetla 
donio u tom području, To priznajem. Ali mnogo se 
toga kod nas ima još kazati i stručno napisati. Soci- 

jalni rad je važan dio u krilu Katoličke Akcije. Papina 
poruka njemačkim katolicima »Mit brennender Sor- 
ge« i dalekom Meksiku »Nos es muy« od 28 marta t. 
£. nakon okružnice o komunizmu »Divini Redempto- 
ris« zaista sačinjava riznicu korisnih i spasonosnih 
putokaza, da ne udarimo lađom u smrtonosnu hri- 
dinu. 

Neću da se upuštam u analizu predavanja o uspje- 
šnom radu svećenstva u kršćanskoj socijalnoj akciji, 
što je, kako mi javljaš, držao vaš mladi kapelan u 
kat. Domu početkom ovog mjeseca. U tvom izvještaju 
vidim da predavač nije valjano reproducirao kato- 
ličku misao, kad je ustvrdio, da se realan socijalni 
rad svećenstva može sa uspjehom razviti samo u ka- 
ritativnoj realnosti, Ali što je to karitativna realnost? 
Karitativno djelo su i naši biskupi posebnim prepo- 
rukama istakli kao potrebu vremena u općoj eko- 
nomskoj bijedi. No zar se i oskudnom svećenstvu ne 
bi u prvom redu smjela ukazati djelotvorna pomoć, da 
uzmogne u svojoj okolini pomoći oskudne i bijedne? 
Odakle će pružiti kruha sirotinji svećenik koji ga ni 
sam nema u dovoljnoj mjeri? 

Ostavimo sve to i pređimo na ono glavno, što u 
sebi pri tom razglabanju stvara neku zabludu: kaže 
se, čak se ističe, da je kršćansku socijalnu akciju ne- 
moguće predpostaviti bez materijalne pomoći oskud- 
nima i nezaposlenima, 

Pri svemu tome se natuca, da su »stvarna dobra« 
samo svakdašnji kruh, odijelo što nas pokriva i krov 
što nas zaštićuje od vremenskih nepogodnosti. I tako 
slično, Sve ekonomske potrebe i sva materijalna do- 
bra zovemo realnima, Kao da su to samo prava 
»realna« dobra, na koja socijalni i kulturni radnik 
ima da posveti danas glavnu pažnju. Da li je to zbilja 
tako? 

Kaže se na socijalnim sastancima često i ovo: 

Da se kretanje narodnih gomila i međusobni sao- 
braćaj ljudi ravna pravilno prema gospodarskim po- 
trebama i da su glad i žeđ glavni pokretači društve- 
nog gibanja. Da oni koji tačno poznavaju povijest 
malo ili ništa ne vjeruju u moć apstraktnih ideja o 
slobodi, pravu i istini. Takove ideologije dolaze vazda 
— vele oni — bar par minuta kasnije iza kako su 
ljudi osigurali svoje životne namirnice, A oni, koji u 
te apstraktnosti vjeruju ozbiljno, da ostaju u pozadini 
posve nemoćni, Da je tako bilo vazda i da samo 
kršćanstvo ne može i nije moglo ništa proti tomu, Isti- | 
na, ljepota, dobrota, čak i svetost može da nešto vri- 
jede ali sporedno i tek onda, kad se udovoljilo mate- 
rijalnim potrebama. Zato prije svega: dajte ljudima 
kruha, haljinu i stan, pa onda raspravljajte o svemu 
drugome, Zato i karitativna djela prije svega! Ne služi 
se narodu — vele oni — s idejama, učenim govorima 
i mudrim predavanjima, skioptikonskim slikama i 
knjigama, knjižicama i knjižnicama, filozofijom i poe- 
zijom!,,. To je sve samo — ironija pred očima mu- 
ževa, žena i djece koji smalaksaju od neimaštine i po- 
malo umiru. Mnogo se prosvjetnog balasta nagomi- 
lalo, mnogo učena predavalo, raspravljalo, propovije- 
dalo, tonelade knjiga i časopisa štampalo. A ipak 
jedna litra svježeg i zdravog mlijeka za žutoblijedu si- 
rotinju ima više važnosti nego Michelangelov Mojsije 
ili Meštrovićev Grgur Ninski na splitskom Peristilu. 

Kušajte govoriti pred gladnom radničkom svjeti- 
nom na trgu o estetskim vrijednostima u Danteovoj 
komediji ili Mažuranićevom »Smail-agi«. Svi bi vam 
zijevajući okrenuli leđa, ako ne biste što gore doče- 
kali, 

Nije dakle kriv samo materijalistički nazor na 
svijet, što je pala cijena čisto duhovnog svijeta. Obzi- 

rom na krute činjenice sadašnjosti, obzirom na fizič- 
ku bijedu, što skučuje savremenog čovjeka, razumlji- 
vo je, što čista misao, kultura duše i srca i sve što 
profinjuje život, dolazi u drugi red kao nešto neznat- 
na i površna poput umjetna svijetla ili fantastičnog 
mosta što ga niko ne može prekoračiti, 


Jasno je da u ovaj drugi red dolazi u takovu shva- 
ćanju »realnih dobara« čak i religija, jer je ona po 
svojoj svrsi daleko od materijalne praktičnosti. Dodu- 
še, vjera i Božja ljubav ublažuju kao melem utjehe 
naše boli, ali to su samo kapljice u oceanu dnevnih 
borba i jada. Po tome za prosječnu gomilu molitva 
vjere ne ulazi u red onih snaga i stvarnih faktora što 
odlučuju životom ulice i javnosti — odnosno vjeru se 
smatra nečim realnim onda kad se radi o tjelesnom 
milosrđu — »napitati gladne, napojiti žedne, zaodjeti 
gole, primiti putnike, pohoditi nemoćnike i tamni- 
čare,,.« U tom pogledu je već Apoštol Jakov uočio 
»stvarnost vjere«, 

Iskustvo u svakdašnjem životu upućuje nas na to, 
da nadosjetilno ne stvara materijalni, fizički svijet. 
Zaludu je turati kao noj glavu u pijesak — to se ne 
da poreći, 

Ali zar duhovna dobra moraju stajati na najni- 
žem stepenu cijene? Tu valja razlikovati: nadosjetilna 
i vrhunaravna dobra stvarno imaju najveću vrijed- 
nost, Ništa se ne može uporediti sa faktičnom vrijed- 
nošću Božje milosti. No takovo shvaćanje počiva na 
našoj vjeri. A cijena je nešto drugo. Ako neko dobro 
( u našem slučaju vrhunaravnog ili čisto duhovnog 
reda) ima čak neprocjenjivu vrijednost, to ipak ne 
znači da će na tržištu današnjeg izmoždenog svijeta 
i nezaposlenog radništva biti potraženo i doseći vi- 
soku cijenu. Ljudi su u tom obziru gluhi i za takova 
dobra ništa ne nude, čak niti jednu jaču želju i težnju 

ili malo veću pažnju. Zvuči sasvim strano i neznabo- 
žački, kada se iz svećeničkih usta čuju previše ego- 
istične fraze, n, p. »Homo sine pecunia imago mor- 
tisl« ili se razgovor vodi sa najvećim interesom o 
dohocima pojedinih crkvenih služba u gradu i na selu 
pa se ti problemi iznašaju pred svjetovnjacima. 

Naučili smo ispod noga propetog Krista — a to je 
prava mudrost katoličkih svetaca — da tjelesna moć 
stoji na najnižoj stepenici pravih i to stvarnih vri- 
jednosti. Ta vrijednost ostaje vrijednost i onda ako 
je ljudi i najmanje cijene kao što svijetlo sunčano 
ostaje stvarna istina i onda ako ga neko i ne pri- 
znaje i zatvara pred njim oči, U neprestanoj mi- 
jeni ljudskog mišljenja nešto ostaje stalno, da ma- 
terijalna dobra ipak nijesu najvrednija i da nad 
njima ima još viših, neuporedivo viših vednota, za ko- 
jima se mora osvrtati i tražiti ih, akoprem nam je nji- 
hova stvarnost prilično neopipljiva i tamna ali da ta- 
kova stvarnost ipak nije naprosto plod mašte. Inače 
kako bi milijoni kršćanskih duša nekoć pa i danas 
polagali najveću vrijednost i cijenu baš u kategoriju 
vrhunaravnih, duhovnih dobara, kad ne bi ta dobra 
cijenili kao stvarnost? Doduše, nemamo za tu stvar- 
nost rukopipateljne i matematičke dokaze kao za op- 
stojnost osjetilnih stvari oko nas, jer je vjera, naša 
lična vjera osnova ove stvarnosti u subjektivnom smi-. 
slu, A ta je vjera slobodan i čvrst korolar, što izvire 
kao bistar i živodajan potok iz sasvim dubokih ali ži- 
votnih razloga našega bića, No uprav zato je ta viša, 
duhovna stvarnost uprkos prividnoj njenoj nemoći ne- 
razoriva i neoboriva poput života, što uza sve opa- 
snosti i protivnosti neprestano prodire i niče iz 
zemlje. 

Ovu našu vjeru u višu stvarnost duhov- 
nih dobara, u realizam spiritualnosti ne može, 

dragi Rajko, da pokoleba nikakvo prozaično i teško . 


dnevno iskustvo, što ta viša stvarnost ne može da 
udari odlučan žig tom fizičkom svijetu. To pomanj- 
kanje odlučnog upliva na društvene slojeve u smislu 
potpune rekonstrukcije animalnog čovjeka u kršća- 
nima ne stoji u tobožnjoj nemoći te više duhovne 
stvarnosti nego u visokoj udaljenosti njenoj od empi- 
ričkog svijeta: mi je gledamo u sasvim drugim di- 
menzijama nego vidljive stvari. 

Upravo zato što »viša stvarnost« posjeduje višu 
vrijednost njezina se djelotvornost neće iscrpiti u ma- 
terijalizaciji. Iskorišćavanje »više stvarnosti« može da 
bude nadosjetilno ne samo zato jer religija i moral ne 
smjeraju na utilitarizam, na profit u animalnom po- 
dručju, nego naročito zato, što bi je tako sensitivno 
iskorišćavanje lišilo njezine apsolutne vrijednosti. 

No postoji sada, dragi Rajko, most što spaja do- 
dirom materijalnu stvarnost sa duhovnom. Taj 
mostje ljudska duša, što u tajanstvenoj vezi 
sa tijelom i svim tjelesnim stvarima ispoljuje svoju 
djelatnost, To biće misli i hoće i time preobrazuje 
fizičku prirodu. I obratno: prirodna bića odrazuju svoj 
sjaj u dubinama ljudske duše i tamo osvjetljuju od- 
nošaj vremenitih stvari prama vječnima. 

Svećenik u prvom redu, pa za njim svaki duhovni 
čovjek pozvan je na glavnu dužnost svoga zvanja: 
da poklanja ljudima više duhovne stvarnosti i time 
izvrši djelo duhovnog milosrđa, koje stoji nad svim 
karitativnim djelima. Gospodarsko pridizanje naroda, 
naime blagostanje i ljudi što ga stvaraju postaju toli- 
ko usrećitelji i dobročinitelji društva u koliko se ta 
svjetovna i tjelesna dobra više ili manje odnose na 
um, na dušu i njezine vječne interese, U tome i stoji 
etički čak vrhunaravni sadržaj u gospodarskoj i so- 
cijalnoj dobrotvornosti i taj je sadržaj bogatiji što je 

više obojen dobrotom i blagošću, saosjećajem u tuđoj 
bijedi ili nesreći, u predanoj volji našoj da se žrtvu- 
jemo za braću u općinstvu svetih. 

Kruh, što taži glad postaje sladak onda ako je to 
zapravo »panis de coelo«, naime ako dolazi iz car- 
stva duha i slobode i pravde, odnosno ako ga pruža 
potrebnu ljubav iskrena prama Tvorcu svih darova i 
ljudima, Sve te filantropije i svi ti humaniteti kako ih 
ljudi bez vjere i kršćanskog osjećaja promiču, ostaju 
kao biljka bez korijena, sunca i vlage. Nije zapravo 
najvažnija količina tih tjelesnih dobara niti odlučuje 
oblik dobrotvornosti — dar, poklon, sabirna akcija, 
vlastiti rad, služba — nego je u svakom slučaju naj- 
važnije to koliko smo preskočili granice ličnog 
egoizma i zaboravili sebe, 

Ne postoji po tome ni dužnost ni nužda, da svi sve 
svoje drugima žrtvuju, To vodi do osiromašenja vla- 
stitog duha, Osnovni je zakon u prirodi — diferenci- 
ranje: sve vrsti materijalnih sredstava, svjetlost, zrak, 
komfor, počinak, životne namirnice kao i hrana za 
kulturu duha nemaju za svakoga ni isti opseg ni isto 
značenje. Za izgled uzmimo nekog prosjaka, recimo 
sv, Franu Asiškoga, za koga materijalna udobnost 
nije imala nikakva značenja, a ipak je ljudima dao ve- 
liko obilje »više stvarnosti« koja je hranila svijet za 
nekoliko vjekova, a i danas to načelo »ništa posje- 
dovati a ipak sve imati«, čime se označuje: sloboda > 
od tjelesnih briga, ostaje kao riznica, gdje svak može 
da po volji uzimlje ako hoće, 

No mora se priznati i to da takovo djelovanje »vi- 
ših stvarnosti« biva uspješno ondje, gdje ljudi imaju u 
dovoljnoj količini potrebno za materijalni opstanak: 
treba da bude imućnih ljudi koji će podržavati pro- 
sjake, pokornike, putnike, pustinjake, one koji mogu 
dati ljudima višu stvarnost, 

I tako dolazimo na glavni upit: što ćemo mi, če- 
sto siromašni službenici Crkve u ovoj ekonomskoj bi- 
jedi dati ljudima? Pa dolazimo na odgovor: što koristi 
ljudima, da im pokloniš sav svijet, ali ne u prvom re- 
du dušu, onu višu stvarnost, bez koje je čovjek u sva- 
kom slučaju nesretan? ' 

Jesam li išao predaleko ovaj put? Svakako ovdje 
je za ovo doba socijalnog gibanja postavljeno vrlo 
važno pitanje, o čemu treba dugo i dugo razmišljati. 

Mir Gospodnji s tobom!... 

Moli za te vjerni: 

Albert, 
N. Subotić. 


Liturgijski život 


Liturgija kao igra 


Ljudi ozbiljne naravi, koji teže samo za spo- 
znajom istine, koji u svakoj stvari gledaju na njenu 
moralnu stranu i svemu istražuju svrhu, lako će u 
liturgiji osjećati neku osebujnu poteškoću, Njima će 
se liturgija lako pričiniti kao nešto bez svrhe, tek 
beskorisni sjaj; izgledat će im možda kao neko za- 
mršeno, izvještaćeno biće, Njima osobito smeta to što 
liturgija s tako dosadnom točnošću određuje propise 
o tom što se ima zbiti sada, što poslije, kada desno, 
kad opet lijevo, kada glasno, a kad tiho. Čemu sve 
to? pitaju se. Ono bitno u svetoj Misi, žrtva i božan- 
ska gozba, može se tako jednostavno izvesti, — 
čemu dakle toliko razvlačenje? Nužne posvete mogle 
bi se s par riječi tako naravno izvesti, sakramenti 
tako jednostavni podijeliti, — čemu onda sve te mo- 
litve i toliki obredi? Njima se liturgija lako pričinja 
kao igranje i teater! 

Ovaj problem ne smije se omaložaviti. On se ne 
nameće svakome; ali ako nekome nadođe, tada je 
to znak da taj čovjek ima takovu narav, koja traži 
da u svemu spozna bit stvari. 

Čini se da se to pitanje poklapa u glavnom s pita- 
njem o svrsi. Svrhom, u njenom vlastitom značenju, 
nazivamo ono »nešto«, što stvari ili djela jedne dru- 
Sima podređuje, tako da su neki ovisni od drugih, da 
su neki zbog drugih, Ono podređeno — sredstvo 
— ima samo tada svoju vrijednost, kad je usmjereno 
da služi onom nadređenom — svrsi. Čovjek se 
kod onog podređenog ne zaustavlja; to mu je tek 
prijelaz k drugom, samo put; u ovom zadnjem je 
njegov cilj i tu tek počine. Pod ovim vidom vrijed- 
nost sredstva mjeri se po tom da li i u koliko dovodi 
do svrhe, Treba stoga izbaciti sve što je nevrijedno, 
što ne spada na stvar, što je pretjerano. Treba da 
vlada ekonomski princip da se sa što manjom upo- 
trebom snage, vremena i predmeta, što savršenije 
postigne svrha. Stanoviti nemir, neoboriva napetost 
svih moći i stroga objektivnost, najbolje karakterizi- 
raju ljude takova duševnog nastrojenja. 

Ovakovo držanje nekih je pravilno i za cjelo- 
kupni život vrlo potrebno. Ono mu daje ozbiljnost i 
čvrstu orijentaciju, Izgleda da je ono i najbliže stvar- 
nosti, kad se stvarno u praksi sve promatra pod 
vidom korisnosti, svrhe. Mnogi odnošaji, ako ih ne 
gledamc pod vidom korisnosti, postanu neosnovani, 
na pr. sve ekonomsko i tehničko djelovanje, No opet 
ni jedna pojava ne potpada potpuno pod ovaj pojam, 
a od mnogih tek jedan dio. Točnije kazano: ono što 
daje stvarima, pojavama, pravo na opstanak, ceno 
što opravdava njihove posebnosti, ne usmjeruje 
mnoge od njih prema korisnosti. Imaju li listovi i 
cvijetovi kakovu svrhu? Dakako, oni su životni 

organi biljke. Ali zar zbog te svrhe moraju imati ovaj 
ili onaj oblik, boju, ili ovaj određeni miris? Čemu 
uopće opstoji tolika raskoš oblika, boja, mirisa u na- 
ravi? Čemu tolika različitost vrsta? Sve je to mcglo 
biti mnogo jednostavnije, Čitava priroda mogla bi 
biti ispunjena bićima, čije bi se napredovanje moglo 
postići na mnogo brži i »praktičniji« način. Uopće, 
ako se kriterij korisnosti aplicira na cijelu prirodu, 
tada je vrlo prijeporan, Postavimo jedno osnovno pi- 
tanje: Koja je korist da opstoji ova ili ona biljka, ova 
ili ona životinja? Zar možda zato da se jedni s drugima 
hrane? Sigurno zbog toga ne! Uopće ako upotrije- 
bimo kao mjerilo tek vanjsku usmjerenost prema 
svrsi, tada je mnogo toga u naravi tek djelomično, 
a ni jedna stvar u naravi nije potpuno usmjerena 
praktičnoj svrsi. Mnogo je toga, tako posmatrano, 
bez svrhe! Sasvim je drugačije u nekoj tehničkoj 
konstrukciji stroja ili mosta, gdje je sve usmjereno 
praktičnoj svrsi; isto tako i u kakvom trgovačkom 
poslu, uredskom poslovanju jedne države, gdje iz- 
gleda da je sve podvrženo praktičnoj svrsi, Pa ipak 
ni za ove pojave ne dostaje pojam svrhe da, se pot- 
puno odgovori na pitanje, odakle pravo na opstanak, 

Hoćemo li da budemo potpuno pravedni i objek- 
tivni prema stvari, tada moramo i dalje promatrati 
sve pod istim vidom. Pojam svrhe postavlja težište 
neke stvari izvan nje same, Smatra je kao prijelaz 
na jednu daljnju radnju, naime kao prijelaz na cilj. 
Ali svaka je stvar također — a mnoge su to gotovo 
sasvim — u sebi nešto stalno, sama je sebi svrhom, 
u koliko se taj pojam u ovom daljnjem značenju 
uopće može primjeniti. Bolje će pristajati pojam 
smisao (Sinn). Takove stvari nemaju nikakove svrhe 
u strogom značenju riječi; one imaju smisao. Ovaj 
smisao one ne opravdavaju time da proizvedu neki 

učinak izvan samih sebe, koji bi pridonio do po- 
stanka ili promjene neke druge stvari, nego se njihov 
smisao sastoji u tom da jesu što jesu. U strogom zna- 
čenju pojmova one su bez svrhe, ali ipak pune 
smisla. 

Svrha i smisao su dva oblika iste činjenice da 
nešto što postoji ima pravo na opstanak, Pod vidom 
svrhe uklapa se neka stvar u poredak, koji tu stvar 
presiže; pod vidom smisla opstoji sama za sebe. 

Što je dakle smisao nečeg što jest? Smisao toga 
jest da bude i da bude odraz neizmjernog Bogal A 


koji je smisao nečeg što živi? Da živi, te da svoj 


nutarnji život pokaže i razvije da bude kao naravna 
objava živoga Boga. 

Ovo vrijedi za prirodu. Ali to vrijedi i za život 
duha, Ima li znanost neku svrhu u pravom značenju 
riječi? Nema, Pragmatizam hoće znanosti da nametne 
praktičnu svrhu, i vidi je u tome, što znanost 
čovjeka unapređuje te ga ćudoredno poboljšava, Ali 
to znači nepoznavanje neovisnog dostojanstva spo- 
znaje. Spoznaja nema svrhe, ona ima tek smisao, koji 
se nalazi u njoj samoj, a taj je: istina. Zakonodavstvo 
na pr. imade svrhu; ono hoće da provede potpuno 
pravilno djelovanje u državnom životu. Pravna zna- 
nost pak nema svrhe; ona hoće tek u stvarima 
prava da dozna istinu. Tako je sa svakom pravom 
znanošću. Po svom bivstvu znanost je spoznaja istine, 
ona je u službi istine. Imade li umjetnost svrhu? 
Također ne! Mogao bi doduše neko misliti da umjet- 
nost opstoji zbog toga da se umjetnici mogu od nje 
hraniti i odijevati. Ili, kako su mislili racionalisti, da 
opstoji zato da pruža zorne primjere djelovanja ra- 
zuma i da poučava u krepostima. Umjetničko djelo 
nema svrhe, nego tek smisao i to taj »ut sit«, da 
bude, da se u njemu odrazuje bivstvo stvari i unu- 

tarnji život umjetnikove duše. Ono mora da bude 
»splendor veritatis«, odraz ljepote, koja se nalazi u 
istini. 

Kad život izgubi praktičnu svrhu, postaje igrarija, 
ali ako ga se skuči samo u prosti utilitaristički nazor 
na svijet, tada umire. Obadvoje ide skupa. Svrha, 
korist je cilj nastojanja, rada; smisao pak je sadržaj 
života, života u cvatu i razvitku. Dva su pola bića; 
Svrha i smisao, nastojanje i rast, rad i proizvodnja, 
uređivanje i stvaranje. 

I život Općenite Crkve osnovan je na ovom te- 
meljnom dualizmu. Na jednoj strani je snažno nagla- 
šena svrha, kao na pr. u kanonskom pravu i cjelo-' 
kupnom ustavu i upravi Crkve. Tu su sva sredstva 
upravljena da se postigne tek jedna svrha: pravilno 
djelovanje čitavog crkvenog ustrojstva, Ovdje je od 
presudne važnosti da li neka uredba ili odredba služi 
cjelini i da li se može postići, a da se primjeni što: 
manje snage i vremena, Tu mora biti sve određeno 
i stvarno, 

Međutim život Crkve ima i drugu stranu, Njezin 
život zahvaća jedno područje, koje je oslobođeno od 
svrhe u posebnom značenju, gdje se ne mjeri sve 
samo po kriteriju korisnosti, To područje je liturgija. 
Dakako da i tu zapažamo stanovite praktične svrhe, 
ali one su tek kao okosnica cijele zgrade. Tako na pr. 
sakramenti imaju zadaću da proizvedu stanovite 
vjerske učinke, Ali ovi se učinci, ako ih uzmemo 


striktno, mogu postići i na vrlo jednostavniji način.. 


Sakramenti podijeljeni u nuždi pružaju nam jasnu 
sliku liturgijskih čina, koji su omeđeni samo na 
praktičnu svrhu. Dapače može se ustvrditi, da sama 
liturgija kao i svaki liturgijski čin i molitva, imade 
svrhu da duhovno odgaja. Samo ona nema unaprijed 
smišljenog pedagoškog plana. Da se to uvidi dosta je 

usporediti tjedan u crkvenoj godini s duhovnim vjež- 
bama sv. Ignacija, Kod sv. Iganacija sve je sviješno 
unaprijed određeno da proizvede točno određen uči- 
nak; svaka vježba, svaka molitva, da, i sam odmor 
smjera na obraćenje volje. 

Sasvim je drugačije u liturgiji. Dosta je napome- 
nuti. samo to, da ona nema mjesta u duhovnim vjež- 
bama.) 

I ona hoće da odgaja, izgrađuje, ali ne svijesno 
uređenim podučavanjem, nego se zadovoljava da 
stvori takovu duhovnu atmosferu, u kojoj će se duša 
moći izživiti. Takova je razlika kao na pr. između 
života u palestri, gdje je svaka sprava i svaki kret 
proračunan, i života na otvorenom polju i šumi. 
Tamo svijesna izgradnja, ovdje život u prirodi, gdje 
čovjek raste s njom i u njoj. Liturgija stvara golem 
svijet, bogat duhovnim životom, i pušta dušu da se 
u njemu giba i razvija. Ono izobilje molitava, misli, 
radnja, ono dijeljenje crkvene godine, pa komplici- 
ranost kalendara, sve bi to'bilo nerazumljivo da se 
stavi samo pod mjerilo strogo određene praktične 
svrhe, Liturgija nema »svrhe«, ili se barem ne može 
shvatiti samo s vidika svrhe. Ona nikako nije sred- 
stvo, koje bi se imalo upotrijebiti da se postigne od- 
ređeni učinak, nego ona je — dakako do stanovite 
$ranice — sama sebi svrhom. Ona nije prijelaz 
k nekom izvanjem cilju, nego je ona sama sebi život. 
To je važno. Ako se to pregleda, tada bi se mogao 
neko dobro namučiti da traži u liturgiji svakakove 
odgojne intencije, koje dakako ona može u sebi sa- 
državati, ali to nije bitno. 

Pravo uzevši liturgija već i zato ne može imati 

1) Benediktinci i još neki htjeli su liturgiju uvesti u duhovne 


vježbe, ali se uvidjelo da se tako stvorio samo drugi tip, sasvim 
različan od onog sv. Ignacija. 

»svrhe«, jer ona zapravo nije zbog ljudi, nego zbog 
Boga. U liturgiji ne gleda čovjek na sebe, nego na 
Boga; prema Bogu upravljen je njegov pogled, U njoj 
ne treba da čovjek sebe odgoja, nego da se brine za 
Božju slavu. Smisao liturgije je taj da duša bude pred 
Bogom, da se slobodno rastvori u njegovoj prisut- 
nosti, da živi u sjeni božanskog djelovanja, istina, 
misterija i znakova, a da to bude ujedno i njezin 
pravi, istinski i stvarni život, *) 

U Svetom Pismu nalaze se dva duboka mjesta, 


koja ovo pitanje lijepo ilustriraju. Jedno je iz viđenja 


Ezekijela proroka,?) 


Da li opstoji pitanje »svrhe« za one vatrene ke- 
rubine, koji »idu ravno naprijed kamo ih Duh tjera... 
ne okreću se u hodu... odlaze i dolaze kao munja... 
idu ... zaustavljaju se ... dižu se sa zemlje ,.. uda- 
ranje krila njihovih je kao šum mnogih voda ...«? 
Kako je sve to »bez svrhe«! Upravo porazno za nas 
moderne zelote, koji tražimo svagdje samo svrhu i 
korist. Oni su samo gibanje pod ravnanjem Duha; oni 
ne će ništa drugo, nego da tek izraze bit Duha, da 
objave unutarnju njegovu snagu i žar. Zar nije to 
živa slika liturgije? 

Na drugom pak mjestu“) govori Vječna Mudrost: 

»Cum eo eram cuncta componens: et delectabar 
per singulas dies, luden s coram eo omni tempore; 
ludens in orbe terrarum.« Eto odlučnih riječi: Igra- 
jući pred njim uvijek! 

2) Iz toga je jasno zašto liturgija tako malo moralizira. U 
njoj se duša izgrađuje, ali ne svijesnim učenjem kreposti i vje- 
žbanjem, nego time što živi u svijetu vječnih istina, pravim, 
zdravim, naravnim i nadnaravnim životom. 


3) Ez. 1, 4 i dalje, osobito verz 12, 17, 20 i 24, te 10, 9 i dalje. 


4) Prov. 8, 30 i 31. 

Vječni Otac sa zanosom promatra Mudrost, Sina, 
savršenu puninu svih istina, kako pred njegovim 
očima u neizrecivoj ljepoti razbacuje ovo neizmjerne 


. blago, bez svake »svrhe«, ali s puninom smisla: Sin 


se »igra« pred njim! 

Eto, to je zapravo život najviših bića, anđela, da 
se bez svrhe, onako kako ih Duh tjera, kreću pred 
Bogom; oni su pred njim živa igra i pjesma, 

I u zemaljskom području dvije pojave na mto isto 
pokazuju: igra djeteta i stvaranje umjetnika, 

U igri dijete neće da išta postigne. Ono ne pozna 
svrhe. Neće ništa drugo, nego da svoje mlade sile 
razvije, da pokaže svoj život u mnogim pokretima, 
riječima i činima, pa da tako postaje sve savršenije 
u sebi. Bez svrha ali puno najdubljeg smisla, a taj 
smisao nije ništa drugo, nego da se taj mlađi svježi 
život slobodno objavi u mislima, riječima, pokretima 
i djelima, jednostavnije — da je tu! A jer neće ništa 
posebnoga, jer se odvija neprekidno i neprisiljeno, 
stoga je i izražaj tako skladan, forma jasna i lijepa. 
Pokreti se sami od sebe pretvaraju u sliku, harmoniju 
i pjesmu. Što je dakle igra? Igra je život, koji se od- 
vija slobodno, bez svrhe, prepunjen vlastitim izobi- 
ljem, pun smisla upravo u svom opstajanju. A lijepa 
je igra tada, kad joj se pusti sva sloboda, kada je ne 
uznemiruju s kojekakvim pedagoškim metodama, nego 
joj se ostavi sva njena naravnost i prostodušnost, 

Što se međutim život više razvija, dolaze i bojevi; 
osjeća se razdor i sve ono ružno u životu. Čovjek ima 
pred očima ono što bi htio biti i što bi mogao po- 
stati i nastoji da to i ostvari. Ali u tom nastojanju 
upoznaje se s mnoštvom zapreka i uviđa, kako je 
teško postati ono što bi on htio i morao biti. 

Ovu opreku između toga što bi mogao i onog što 
zaista jest, dakle između sna i stvarnosti, pokušava 

da svlada u nerealnom carstvu predodžaba, u umjet- 
nosti. U umjetnosti hoće da stvori jedinstvo između 
onog što želi i tog što ima; između onog što bi trebao 
biti i tog što jest; između duše i naravi; između tijela 


i duha, To su oblici umjetnosti. Oni dakle nemaju 


svrhu da poučavaju, oni neće da izraze određene 
istine ili kreposti. Ni jedan pravi umjetnik nije u 
svojim djelima htio biti ni didaktik ni moralist. U 
umjetnosti umjetnik neće ništa drugo, nego da svlada 
opreku između višeg života za kojim teži i stvar- 
nosti, koju posjeduje. Umjetnik hoće da unutarnjoj 
istini dade vanjski oblik. Gledalac pak pred umjet- 
ničkim djelom ne smije ništa drugo htjeti, nego da se 
na njemu zadrži, odahne, da u njemu vidi ispunjenje 
svoje najintimnije težnje. Ne smije pak »razborito« 
mudrovati, niti da u njemu traži pouke i dobre opo- 
mene. 

Liturgija ide još dalje. Čovjeku se u njoj pruža 
prilika da, vođen milošću, ostvari najbitniji smisao 
sebe, da bude potpuno takav, kakav bi po određenju 
Božjem mogao i morao biti: »dijete Božje«. U liturgiji 
treba da se pred Bogom »veseli svojoj mladosti«, To 
je istina, nešto sasvim nadnaravno, ali upravo zbog 
toga odgovara najintimnijoj naravi. A jer je taj život 
viši od svakidnevnog, on si pozajmljuje odgovarajuće 
forme odatle, gdje ih jedino može naći, naime iz 
umjetnosti. Zato je tu govor ritmičan i melodičan; 
pokreti svečani; odjeća je takova i takove boje, 
kakove se ne nalazi u običnom životu; vrši se u pro- 
storu i vremenu, koje je raspoređeno prema višem 
zakonu. U višem smislu to je život djeteta, u kojem je 
sve slika, ples i pjesma, 

To je ona čudovita činjenica, koju podaje litur- 
gija. Umjetnost i stvarnost postaje jedno u nad- 
naravnom djetinjstvu pred Bogom. Ovdje je stvar- 

nost ono, što inače nalazimo samo u irealnom car- 
stvu, da bi naime umjetničke predodžbe postale iz- 
ražaj svijesnog ljudskog života. One su bitne i izra- 
žajne forme stvarnog, nadnaravnog života. Ali i ovaj 
ima nešto zajedničko sa životom djeteta i životom 
umjetnika: nema svrhe, ali je pun najdubljeg smisla. 
Nije posao, nego igra. 

Pred Bogom odigravati igru, umjetničko djelo — 
ne stvarati, nego biti, to je bit liturgije. Odatle i ono 
uzvišeno miješanje duboke ozbiljnosti i božanske 
radosti u njoj. To da ona tako strogo i brižljivo od- 
ređuje kakove riječi, pokrete, boje, odijela, stvari 
treba gdje upotrijebiti, to razumije samo onaj, ko 
zna ozbiljno shvatiti umjetnost i igru. 

Jesi li već ikada gledao kolikom ozbiljnošću djeca 
stvaraju pravila za svoje igre, kako se treba kolo 
vrtiti, kako moraju držati ruke, što znači ovaj prutić, 
a što ono stablo? To je samo za onoga ludo, ko ni ne 
sluti o divnom smislu svega toga, nego gleda oprav- 
danje za svaki čin samo u praktičnoj svrsi. 

Ili si možda čitao, a moguće i sam iskusio, kako 
umjetnik tek s teškim naporom i gorkom ozbiljnošću 
stoji u službi umjetnosti? Kako ga muče »riječi«? 
Kako nesmiljena tiranska forma? A sve to za nešto 
što nema svrhe! Ne, praktična svrha s umjetnošću 
nema ništa zajedničkog. Zar bi ikoji umjetnik uzeo 
na sebe toliko napora i naprezanja, kad sa svojim 
djelom ne bi ništa drugo htio, nego da gledaocu dade 
pouku, koju bi on isto tako mogao izraziti s par 
fraza, s nekoliko primjera iz povijesti, ili s par dobro 
pogođenih projekcija? O ne! Biti umjetnik znači 
boriti se za izražaj sakrivenog života i samo zato da 
taj izražaj može opstojati. Drugo ništa. Ali to je zaista 
mnogo! Slika je to božanskog stvaranja, o kojem se 
kaže da je sve stvari učinio zato ut sint, da budu. 

To isto čini liturgija. I ona se je trudila velikom 
brižljivoću sa svom ozbiljnošću djeteta i strogom sa- 
vjesnošću umjetnika, da stvori u tisuću oblika izražaj 
za sveti, božanstveni život duše, ni zbog kakove 
svrhe, nego samo zato da duša u njemu može biti i 
živjeti. Svetu igru, koju duša izvodi pred Bogom, 
uredila je ozbiljnim pravilima i zakonima. Da, ako 
hoćemo da prodremo do zadnjih razloga, tada je Duh 
Sveti onaj, koji je uredio tu igru, onaj Duh, koji imade 
»moć nad riječju«. On, »Duh žara i svetog reda«, 
uređuje igru, koju će Vječna Mudrost izvoditi pred 
licem svog nebeskog Oca u Crkvi, svom zemaljskom 
kraljevstvu. A njemu je »naslada boraviti među 
sinovima ljudskim«! 

Samo onaj razumije liturgiju, koji u ovom ne 
nalazi nikakove poteškoće. Svaki racionalizam digao 
se najprije protiv nje. Liturgiju proživljavati znači 
dati se nositi milosti, voditi Crkvi, da se stvori živo 
umjetničko djelo pred Bogom, ni s kakovom drugom 
svrhom, nego upravo da bude pred Bogom i da živi. 
To znači ispuniti Gospodinovu riječ »postati kao 
djeca«. Treba napustiti »odraslost«, koja posvuda 
hoće da vidi samo svrhu, te se odlučiti za igru, kao 
što je to i David učinio kad je plesao pred kovčegom 
zavjetnim. Naravno da se može desiti da previše 
»mudri« ljudi, koji su od prevelike »muževnosti« iz- 
gubili slobodu i mladost duha, sve to neće razumjeti, 
te se tome rugati. Ali i Davidu se dogodilo da mu se 
Mihola ismjehivala. 

Eto i u tom leži zadaća odgoja za liturgiju da se 
priuči duša da ne gleda posvuda samo svrhu, da ne 
bude previše »mudra« i »odrasla«, nego da se nauči 
jednostavno — živjeti! Ona se mora naučiti da barem 
u molitvi odbaci onu grozničavu neumornost u radu 
s praktičnom svrhom. Mora se naučiti da troši 

vrijeme za Boga, da nađe vremena za svetu igru, a 
da pri tom ne pita neprestano: čemu i zašto? Ne da 
uvijek nešto radi, proizvodi, stvara nešto »korisno«, 
nego da se nauči u slobodi i ljepoti i svetom veselju 
pred Bogom odigravati svetu igru liturgije.» 
Napokon i vječni život bit će tek usavršenje ove 
igre. A ko ovo ne razumije, može li shvatiti da je 
nebesko usavršenje »vječni slavospjev«? Neće li tada 


ion pripadati onim »poslovnim« ljudima, kojima bi 


se takova vječnost činila beskorisna i dosadna? 


Romano Guardini 


Uzori 


Sv. Toma, euharistijski pjesnik 
(Uz blagdan Tijelova) 


Sveta redovnica Julijana, koja je živjela prvom 
polovinom 13. v. u Belgiji. bila je posebno pobožna 
prema presv. oltarskom sakramentu, Jedne noći, dok 
se molila pred Presvetim, imala je čudno viđenje, Vi- 
djela je mjesečev krug sav u svijetlu, ali je imao ipak 
jednu crnu tačku, kao mrlju, te je izgledalo kao da je 
djelomična pomrčina mjeseca, Držeći to varkom ma- 
šte, nije tome viđenju u početku dala mnogo važnosti. 
Ali se viđenje opetuje više puta. Učini joj se to čud- 
nim pa će zamoliti Gospodina, da joj objasni viđenje. 
I Gospodin joj ga rastumači. Sjajan mjesečev krug jest 
slika Crkvene godine, koja je tako lijepo uređena, ali 
joj manjka još jedan blagdan, radi manjka kojega, na 
njoj je kao jedna mrlja. Tu mrlju treba dignuti, taj 
blagdan treba uvesti, i Crkvena će godina u svojoj 
cjelini biti gotova, sjajna. Taj blagdan, jest blagdan 
njegova Presv. Tijela. Neka poradi, da se taj blagdan 

uvede. I Julijana postane Apostol blagdana Tijela Kr-i 
stova, Uspije, da najprije njezin biskup uvede taj 
blagdan u svoju liešku biskupiju. Bilo je to god. 1246. 
Dvadeset godina kasnije 1264, Papa Urban IV, pro- 
tegne taj “blagdan na čitavu Crkvu, 

Taj dogođaj bio je prigoda, da je Crkvena himno- 
logija, kako veli o. Pavelić D, I. (Himni str. VII) po- 
stigla svoj vrhunac, a da se vjekovima proslavi kao 
pjesnik onaj isti, koji je priznat i od učenjaka i od 
učiteljice sv. Crkve kao najveći, općeniti, zajednički, 
anđeoski Naučitelj. Na taj način imamo u sv. Tomi 
jedan od onih rijetkih primjera u povijesti, da su naj- 
veći učenjaci ujedno i najveći pjesnici. Rijetki slučaj, 
da se najveći uspon uma spoji s najjačim intenzitetom 
srca, da razvoj umnih sposobnosti ne uguši jačinu i 
toplinu emotivnih moći i energija. Sv. Toma pje- 
snik jest jedno otkriće duše Tomine, otkriće duše 
njegove nauke, 

Znamo svi vrlo dobro, kako nauka, pogotovo su- 
hoparna, zna porazno djelovati na srce i dušu čo- 
vječju. Kako čovjeka čini hladnim i neosjetljivim, kao 
što su i one knjige, koje prevrće i papir na koji sta- 
vlja plod svoga truda i napora. Tko uzme u ruke 
djela sv, Tome, na prvi pogled dobit će dojam da je i 
sv, Toma jedan takav učenjak, Dapače reći će da on 


u tome nosi rekord. Od prvog do zadnjeg njegovog 


djela ispisano je sve tako mirno, objektivno, neovisno 
od auktora, da nigdje ne osjećaš i ne vidiš njega. On 
je u službi Istine, u službi razuma, te, misliš, ovaj 
čovjek uopće nema srca. Nigdje nećeš naći lirskih 
zanosa, pjesničkog poleta, kao što ih nalaziš u jednog 
Platona, sv, Augustina, sv. Bonaventure. Dojam imaš 
o jednom čistom, suhoparnom učenjaku, 

No takav utisak proizvesti će samo površno či- 
tanje i poznavanje sv. Tome. Pod suhom korom 

nauke skriva se toplo srce i zanosna duša čovjeka 
koji je prodro u najdivnije dubine božanstva i stvar- 
nosti, pa ako će riječima i zatomiti izljeve srca, jer 
je svijestan da je u službi Istine, s kojom će se na 
neki način poistovjetiti, ipak će u toj Istini zasjati i 
Ljepota i Dobrota njezina, jer je to nerazdjelivi meta- 
fizički trolist, kako on dubokoumno dokazuje, pa će 
zato i veliki učitelj Istine biti i zanosni pjesnik nje- 
zine Ljepote i ostvaritelj njezine Dobrote. S pravom 
veli njegov dobri poznavatelj O, Sertillanges'), da bi 
uistinu bio slijep, koji ne bi vidio u njegovoj naučnoj 
sintezi i duboku poeziju. Cijelo njegovo nastojanje 
sastoji se u tome, da traži i nađe razumno značenje 
cijelog vidljivog svijeta. Koja je tajna ovog otajstva 
zaodjevena prividnostima? Toma jednostavno istra- 
žuje. Pisati za njega znači gledati. Zahvaljujući svom 
geniju, govori kako vidi, s istom prostodušnošću, 
s istom jasnoćom, I samo zato on je pjesnik, jer videći 
pojedine stvari u odnosu sa cjelinom, kako su u stvar- 
nosti, on pjeva u najđubljem smislu riječi, abstrahi- 
rajući od svakog načina izricanja. Jer što je pjesnička 
slika nego konstatacija i izražaj jednog odnosa? Što 
je odnos obuhvatniji i točniji, sretnija je i pjesnička 
slika. U tom smislu možemo reći, da je pjesnik intui- 
tivni filozof, a filozof refleksivni pjesnik. Takav je 
sv. Toma, 


Istina, njegov izraz nije stilistički jak, pogotovo 
nije rimovan, više je apstraktan nego konkretan, ali 
njegove poredbe, slike, koje on neprestano iznalazi 


obiljem i lakoćom velikog pjesnika, dokazuju da kod 


njega fantazija i senzibilnost igraju u izražavanju 
mnogo veću ulogu nego što se obično misli, 


1) S. Tommaso d'Aquino, talij. prij. Brescia- Morcelliana, 1931, 
str. 205. : 


D 

No ako bi kome možda to bilo sumnjivo čitajući 
njegova naučna djela, tu sumnju će rastjerati njegova 
malena ali zato uzvišena poezija presv. oltarskog 
Sakramenta, najuzvišenijeg među svima sakramen- 
tima, prema kojemu su, kao prema svrsi, kako on to 
lijepo u jednom članku dokazuje, upravljeni svi sa- 
kramenti. A to je i sakramenat ljubavi i srca, zato je 
i kadar da rasplamti svako srce, koje duboko osjeća 
i ljubi i da ga nadahne na uzvišenu poeziju. 

Papa Urban IV. hoće da ustanovi za čitavu Crkvu 
posebni blagdan Tijela Isusova. Treba zato.i posebnu 
liturgiju, službu Božju. Ali, kako je liturgija izraz, 
naučni i pjesnički, kojim zaručnica Kristova, sv. 
Crkva, pjeva pjesmu dostojnu svog nebeskog zaruč- 
nika, potrebit je i pjesnik, koji će dorasti uzvišenoj 
zadaći. Pjesnik koji će obuhvatiti i vjeru i ufanje i 
ljubav čitave Crkve prema svome nebeskom zaruč- 
niku u ovom najvećem sakramentu ljubavi i zapjevati 
pjesmu zanosnu i poletnu za sve ljude svih naroda i 
svih vremena, koji će biti najjači izraz katoličkog 
kolektiva. Papa s pravom misli, da to može izvesti 
samo najodličniji sin Crkve i zato povjerava tu za- 
daću najjačem mužu svoga vremena, Učitelju Tomi 
Akvinskome, dominikancu. 

Na prvi mah mogli bismo pomisliti, da je izbor 
bio loš. Prije svega kako očekivati od jednog skola- 
stičkog bogoslova, još k tome Peripatetičara, da sa- 
stavi u klasično lijepom latinskom jeziku, po metrič- 
kim pravilima dobre himne, pjesme, lekcije, proze 
itd.? S druge strane čini nam se vjerojatnim, da će 
se isti bogoslov nećkati, da prihvati takvi posao. Ali 
niti se je sv. Toma nećkao da primi i izvrši naloženu 
stvar, niti je iznevjerio očekivanja papina. On jedno- 
stavno sluša. Drži, da se na taj način ne će odalečiti 
od svoje misije da prosvjetljuje, nego će je raširiti i 

upotpuniti. I on Euharistijski Doktor, auktor koji je 
napisao najdublje stranice, koje su napisane o ovome 
sakramentu, u kojemu je sve tajno i otajstveno, stavi 
se na djelo i stvori remek djelo svoje vrsti. Bio je 
kao predestiniran na takovo djelo. Već svojom teo- 
loškom i filozofskom orijentacijom on je pripravljen 
da pjeva ovo otajstvo. Ljubitelj, tumač i branič Istine, 
Vječne i stvorene, nije mogao ostati indiferentan 
prema Istini Utjelovljenoj, pogotovo Istini stvarno, 
supstancijalno i realno prisutnoj u Euharistiji. Zato 
»prvak metafizike i svete znanosti također je i Na- 
učitelj Svetootajstva Euharistije. Tako on dovršuje i 
popunja svoju službu službenika Vječne Riječi. Riječi 
što rasvjetljuje umove, Riječi praoblika svake slave, 
Riječi koja je postala Tijelom te se skrila među 
nama pod bijelim likom hljeba ... To je ista ona 
Istina, koja hoće da nam se dade svima i u svijetlu 
i u svojoj biti gledanjem, ali nam se međutim već 
sada poklanja u svijetlu po nauci i kontemplaciji, a 
supstancijalno u Euharistiji. Porazdijeljena među sve 
podukom ili otajstvom, Istina ostaje čitava i neokr- 
njena. Ondje ona povezuje duhove u jasnoći koja 
silazi od nestvorene Riječi, ovdje ona ujedinjuje mi- 
stičko tijelo Kristovo.u zajednici Tijela i Krvi utje- 
lovljene Riječi. A zar Toma istom ljubavlju ne bdije 
nad njezinom cjelovitošću u nauci, tom stvorenom sa- 
općenju Prve listine, kao što jednakom ljubavlju 
obožava njezinu nazočnost u Otajstvu, gdje se Prva 
Istina lično nalazi? Tu Istinu koju ljubi, drži on u 
svojim rukama, srce mu prestaje kucati, kad je pro- 
matra«. (J. Maritain: Anđeoski Naučitelj, str, 140 
do 141, Zagreb, Naklada »Istine«, 1936). ' 
Tako i njegova služba službenika Vječne Riječi i 
njegova pobožnost prema otajstvu stvarne prisutno- 
sti njezine u Euharistiji divno ga je pripravila za po- 

sao povjeren mu od Pape. Ali i njegov odgoj je tu 
igrao vidnu ulogu. Odgojen sve do 14 godine na 
Monte Cassinu, koljevci benediktinskoga, liturgij- 


skoga Reda, on je od djetinjstva bio upućen u litur-. 


giju, u grgursko pjevanje, u lijepe crkvene himne. A 
taj osjećaj i razumijevanje religiozne poezije i liturgije 
dalje se razvijalo u njegovoj duši u dominikanskome 
Redu, koji je baš u njegovim tridesetim godinama pot- 
puno i savršeno uredio svoju liturgiju, Osim toga du- 
boko proučavanje mesijanskog simbolizma kod staro- 
zavjetnih proroka u njemu je razvilo shvaćanje i razu- 
mijevanje religiozne poezije. Zato ovo remek-djelo 
službe presv, Sakramenta nije proisteklo u jedan čas, 
nenadano iz duše i srca ovog genijalnog čovjeka, već 
je ono imalo dugu i potpunu pripravu. Ima puno sv. 
pisma, puno teologije, ali ima i puno lirizma i mističke 
nježnosti u oficiju, u himnima Presv. Sakramenta. 

Zađimo malo podrobnije u tu poeziju. Nećemo se 
zadržati na onom biserju lekcija, antifona, responso- 
rija, molitava, koje je sv, Toma spleo u samoj službi 
Tijelova. Zaustavit ćemo se samo na djelovima u ve- 
zanom slogu, u pjesmi, 

Pet je pjesama sv. Toma sastavio u čast Presv. 
Tijela. To je himan na Večernji blagdana, himan na 
Jutrenji i na Pohvalama, Posljednica na misi i pjesma 
pri klanjaju Svetotajstvu. Prva počinje: Pange lingua 
gloriosi, Usta moja uzdižite; druga: Sacris solemniis, 
Veselo svetkujmo svečani blagdan taj; treća: Verbum 
supernum prodiens, Riječ svevišnja se pojavi; četvrta: 
Lauda Sion Salvatorem, Hvali Sion Stvoritelja, a 
peta: Adoro te devote latens Deitas, Klanjam ti se 
smjerno, tajni Bože moj.! lako su sve u svojoj vrsti 


1) Sve su prevedene više puta, od različitih auktora i pje- 
snika, na naš jezik, ali bez dvojbe najljepši je dosadašnji prije- 
vod onaj vič. o. Milana Pevelića D. I. (sada zajednički izdani sa 

divne, ipak je najdivnija Posljednica. To je samo za 
sebe »pravo čudo svoje vrsti, jer uči iznoseći jasno, 
lako i zbijeno sve istine o Presv, Euharistiji pa ipak 
ostaje biserom duhovne poezije (o. Pavelić: Himni, str. 


X—XI). 


Već pri prvom čitanju ovih pjesama upasti će nam 
u oči, da je sv. Toma i u pjesmi učenjak. On nije ka- 
kvi sentimentalac, on je intelektualni pjesnik. On je u 
Versima iznio u kratko s jednom divnom preciznošću 
svu onu divnu i duboku nauku, koju je opširnije, te- 
meljitije, naučnije iznio i rastumačio u trećem dijelu 
svoje teološke Sume. Ali ako je intelektualni pjesnik, 
zato je u ovim pjesmama pun lirizma i zanosa, ne 
meka i individualističkoga, nego tako individualnoga, 
da je kadro da bude izraz srca i duša milijuna svih 
mogućih naroda i vjekova. To je ona duboka, vječna 
poezija, Ovdje, kao i u svojoj nauci, on izbjegava 
svaku posebnost, on iščezava, on pjeva zajedničku 
pjesmu, pjesmu čitave Crkve, a on se gubi. Za to je 
ona takva, da svi mogu u njoj sudjelovati. Tako 
dubina osjećaja ne zatomljuje i ne uništuje njezinu 
jednostavnost, općenitost i lakoću priopćivanja. Mi- 
stični kruh, koji pjeva, jest za svih, zato i njegova pje- 
sma jest za svih, dok je njegova nauka rezervirana 
samo nekolicini, »Kako je divno slušati golemu masu 
vjernika gdje uzlaze i pjevaju napjeve uzete iz duše 
i s usana velikog Teologa. Rekli smo ranije da on 


ostalim Himnima, Brevijara i Misala, Zagreb 1936, naklada gla- 
snika Srca Isusova, str 77-86), kojim se i ja služi, ali da je teško 
vjerno iznijeti, a pogotovo u istoj originalnoj prodornoj i umjet- 
ničkoj snazi te himne najbolje pokazuje sam vič. Pavelić, koji 
je već mijenjao svoj prijevod i ko zna je li još definitivni dao. 
U članku ću donijeti najprije latinski tekst, a onda odgovara- 
jući hrvatski prijevod, eda oni koji znadu latinski uživaju u 
originalu. 

5.2 Rup. m 


Pa. -<+ 


zi atta. ara E tei ZA i za. 


sve mudrace ima iza sebe. On ima iza sebe i sav 
vjerni puk, Noseći pokaznicu stupa ispred vremena«, 
(Maritain op. c. str. 142.) 

Tom duhu pjesama odgovara i forma i rima, ai 
melodija njihova, koje su sve jednako savršene, Sve 
je to učinilo, da su one postale svojina čitavog 
kršćanstva, tako usvojena i poznata, da nema pjesa- 
ma poznatijih u kršćanstvu i u svijetu nego što su ove 
euharistijske pjesme sv. Tome, Ako pripustimo, s pra- 
vom veli o. Petitot, princip Bergsonov da najnepogre- 
šiviji znak vrijednosti jednog djela jest njegov uspjeh 
u prostoru, a osobito u. vremenu, i ako se pripusti 
s Taine-om, da se najviša vrijednost mora predati 
onom remek-djelu koje najdublje i najopćenitije čini 
dobro, onda ne vidimo kako se može izbjeći zaključku, 
da je Oficij Presv, Sakramenta, sastavljen od sv. To- 
me, jedno od najrjeđih i najdragocjenijih remek- 
djela čovječanstva. (S, Thomas d'Aquin, Editions de 
la Revue des Jeunes, Paris, 1923, str, 139,) Ništa onda 
začudno da je glasoviti latinski pjesnik XVII v. I, 
Santeul, govorio da bi dao svu svoju poeziju za samu 
jednu strofu Akvinčevu, kao što je Gounod davao svu 
svoju muziku za pjev Predslovlja. Ta strofa jest sli- 
jedeća: 

Se nascens dedit socium, Po porodu nam posta drug, 
Convescens in edulium, Naš kruh za časnom trpezom, 


Se moriens in pretium, Na smrti cijena za naš dug, 
Se regnans dat im praemium. I plaća nam u carstvu svom. 


Versi od bronca, kliče Remy de Gourmont. (Citira 
O, Sertillanges op. c. str. 213.) U opće u svoj toj poe- 
ziji lirizam žarkih riječi i zanosnih slika nerazdjeliv 
je od lirizma ideja, koji izlazi iz istog unutrašnjeg 
poleta i žara duše, Kao što u njegovoj ličnosti ne su- 
srećemo sveca i učenjaka, nego sveca-učenjaka, tako 
ne nalazima posebno pjesnika a posebeno učenjaka, 


I 

* Mentis jubilatio. 


nego nerazdjelivo pjesnika-učenejaka, pjesnika naime 
dubokih misli, kojega vodi uvijek razum, a najstroža 
znanstvena preciznost nije nigda ni najmanje žrtvo- 
vana, a ipak je pjesnik u najdubljem smislu riječi. Vi- 
dimo te lirske momente u njegovoj poeziji. 

Sv, Toma osjeća ljepotu i veličinu predmeta, za to 
hoće da zanosno pjeva to otajstvo: 
Pange lingua gloriosi 
Corporis mysterium, 
Sangunisque pretiosi. 


Usta moja uzdišite, 
K preslavnomu Tijelu glas, 
I Krv dragu proslavite. 


Ista ideja još zanosnija u Posljednici: 


Lauda, Sion, Salvatorem, Hvali, Sion, Stvoritelja 
Lauda Ducem et Pastorem, Vođu svog i Učitelja 

In hymnis et canticis.... Pjesmama i popijevkom. 

Sit laus plena, sit sonora, Pojmo punom, jasnom riječi 


Sit jucunda, sit decora Neka milo klikče, ječi 


Srdaca nam skladan glas. 

Hoće svim moćima da hvali i pjeva ovo veliko 
otajstvo, ali osjeća, da ga nikad dovoljno ne može 
opjevati, 


Quantum potes, tantum aude, 
Quia major omni laude, 
Nec laudare sufficis. 


Uzdiži ga iznad svega, 
Ne ćeš preveč hvalit njega 
Niti kojom pohvalom. 


Treba dakle veseliti se, pjevati i hvaliti ovo otaj- 
stvo kolikogod možemo, ali da nam pjesma bude do- 
nekle dorasla otajstvu, potrebito je, da svučemo sve 
staro, a sve bude novo: srca, glasovi i djela. 

Veselo svetkujmo svečani blagdan taj, 
Pjesme nek srdačne ječe kroz svaki kraj; 
Staro sve svucimo, nove nek budu sad 
Misli, riječi i sav nam rad. 

Promatrajući ovo otajstvo u pjesnika se budi di- 
vljenje nad dostojnošću Božjom da se snizi do čovjeka 
i nad dostojanstvom čovjeka, koji je toliko uzdignut, 
da Gospodina blaguje, 

Ecce panis Angelorum, 
Factus cibus viatorum: 
Vere panis filiorum. 


Anđeoske eto hrane, 
Putnici se njome hrane: 
To je kruh za odabrane. 


Kruh anđeoski, gle, čovječjim postaje, 
Slika mu negdašnjih sviju sad nestaje; 
Čudesna to je stvar: Boga ko Božji dar 
Zemni blaguje ubogar. 

Pred promatranjem tog uzvišenog Otajstva ne 
samo sjetila i razum već i isto srce prestaje da radi, 
ono od ganuća klone. 

Srce ti se moje sasvim predaje, 
Jer dok promatra te, svijest mu prestaje. 

Otajstvo je to vjere, zato i pjesnikov najjači osje- 
ćaj i misao pred tim otajstvom jest Vjera. On se ni 
najmanje ne nećka da vjeruje u otajstvo, jer vjeruje 
riječi Vječne Istine, 

Vid i opip, okus varaju se tu,!) 
Al za čvrstu vjeru, dosta je, što čuh; 


Vjerujem u svemu Kristu Bogu svom, 
Istine nad ovom nema Istinom. 


Gdje sjetila i razum stanu, tu vjera pomaže. 
Quod non capis, quod non vides, 


Animosa firmat fides, 
Praeter rerum ordinem. 


Praestet fides supplementum 
Sensuum defectui. 


Ne shvaćamo, ne gledamo 
Al po jakoj vjeri znamo 


Što van reda biva tu. 
Vjera duši čovjekovoj 
Nek spoznanje dopuni. 


I neće biti teško vjerovati ovo veliko otajstvo, ako 
je srce iskreno: 

d nisa | 
Et si sensus deficit, | Okom toga ne vidim, 
Ad firmandum cor sihcerum Ali sama vjera živa 


Sola fides sufficit. H Kazuje bezazlenim. 


: SeN 
Uz vjeru ovaj sakramenat treba da u nama umnoži 
i ufanje i ljubav, + 


Plagas, sicut Thomas, non intueor, 
Deum tamen meum te confiteor: 
Fac me tibi semper magis credere, 
In te spem habere, te diligere. 


Rana kao Toma ja ti ne vidim, 

Ipak Bogom svojim priznajem Te s njim; 
Daj, da vjera moja uvijek življe sja, 
Da se ufam u Te, da Te ljubim ja. 


Na taj način će ovaj kruh života, spomen muke 
Gospodnje, učiniti, da živimo s Kristom i da u njemu 
uživamo i naslađujemo se. 

Uspomeno smrti Spasa premilog, 
Živi Kruše, što si život puka svog; 
Daj da sveđ od Tebe i moj živi duh, 
Dokraj žića budi najslađči mu kruh. 


Ideja kruha i hrane, vina — pića, ujedno duhovne 
gozbe vrlo je mila sv, Tomi, pa mu je skoro sva poe- 
Zija protkana tom mišlju. Trebalo bi skoro donijeti 
sve himne da to obrazložimo. 

Quibus sub bina specie 
Carnem dedit, et sanguinem: 
Ut duplicis substantiae 
Totum cibaret hominem. 


Dies enim solemnis agitur, 

In qua mensae prima recolitur 
Hujus institutio. 

In hac mensa novi Regis, 
Novum Pascha novae legis, 
Phase vetus terminat, 


U prilici ih dvostrukoj 
On tijelom, krvlju ponudi, 
Da tijelu, duši čovječjoj, 

Ko sveta hrana posl 

. Blagdan slavni svetkujemo, 
Ustanovu spominjemo 
Gozbe, što je dade Spas. 
Novog Kralja stol je ovo, 
Na njem evo Janje novo 
Starom Vazmu dođe kraj. 


Hrana je to, koja daje i uzdrži život, ali samo do- 
brima, dok isti kruh je smrt zlima, I sv. Toma ne 
može da ne usklikne; 


Mors est malis, vita bonis: Smrt je zlima, dobrim žiće 
Vide paris sumptionis Gledaj: isti Kruh i Piće 
Quam sit dispar exitus. A plod tako nejednak. 


Taj Presv. Kruh je snaga u slabosti i utjeha u ne- 
volji. 
Dade slabićima tijela svog zalogaj, 
Dade i tužnima presveti kalež taj. 


Ta presveta hostija jest naša snaga u borbi protiv 
neprijatelja, koji hoće da nas zapriječe na putu spa- 
senja, pa nam otvara rajska vrata. Za to joj se pjesnik 
toplo obraća: 


O salutaris hostia, O Hostijo spasonosna, 

Quae coeli pandis ostium: Što otvaraš nam širom raj, 
Bella premunt hostilia, Sred zvanja sudbonosna 

Da robur, fer auxilium . Ti jači nas i očuvaj. 


Euharistija nas hrani za vječni život, i mi smo ov- 
dje zajedničari Božje gozbe. Ona nam je zalog bu- 
duće slave. I pjesnik spontano upravlja molbu Pastiru, 
koji nam je pripravio tu gozbu, da ga učini dionikom 
vječne gozbe, kao što ga sad čini dionikom euhari- 
stijske trpeze: 


Bone Pastor, panis vere, Dobar Pastir, pravo jelo, 
Jesu, nostri miserere: Smiluj nam se, Janje bijelo, 
Tu nos pasce, nos tuere, Daj nam hranu, svoje tijelo, 
Tu nos bona fac videre Brani, vodi stado cijelo 

In terra viventium. K strani žiča blaženog. 

Tu, qui cuncta scis et vales. Silni Bože, što nam jesti 


Qui nos pascis hic mortales: Na zemaljskoj daješ cesti: 
Tuos ibi commensales, . Daj nam gore stobom sjesti, 
Coheredes et sodales Među svece ti nas smjesti 
Fac sanctorum civium. U nebu kod stola svog. 


Ali da bude dostojan i jedne i druge gozbe treba 
da je čist, a tu čistoću opet mu daje Euharistija, za 
to moli: 

Pelikane nježni, Spasitelju moi, 
Blatna me u krvi peri presvetoj: 

I kap njena može svijet da spasi cijel, 
Da bez ljage bude, posve čist i bijel. 

Zato konačna topla molba euharistijskom Kristu, 
kojega sad skrivena pod prilikama gleda, da mu dade 
najveću milost, da ga sretan i blažen promatra li- 
cem u lice. 

Isuse, kog sad mi krije veo taj, 
Žerku želju, molim, ti mi uslišaj: 
Daj da oikrito ti lice ugledam 
Iu slavi Tvojoj blažen uživam. 


A na ovom svijetu ne ostaje nam nego da častimo 
i da se duboko klanjamo toli uzvišenom otajstvu, 
Tantum ergo sacramentum 
Veneremur cernui 
Adoro te devote latens Deitas. 
Divnoj dakle Tajni ovoj 
Klanjajmo se smjerno mi. 


Klanjam Ti se smjerno, tajni Bože moj. 


To su eto pjesme Tomine, Možemo iz njih da ba- 
rem donekle osjetimo pjesničku dušu i srce Tomino, 
Što ih više čitamo i razmatramo čine nam se sve svje- 
žije, poletnije, pune novih pogleda i vidika, novih ču- 
stava i osjećaja. Kao da su izvađene iz našeg srca i 
naše duše. Tako su nam bliske, tako je on zaronio u 
našu dušu. Ovo potvrđuje, da je sv. Toma i u pjesmi 
Zajednički Naučitelj, izraz zajedničke, kato- 

ličke duše, a kad se još pjevaju, u divnom koralu, 
osobito veličanstvena Posljednica, one su kadre da 
dušu zanesu u najljepše i najčišće sfere duševnih ra- 
spoloženja. Uistinu je to ona najdublja i vječna poe- 
zija. : 

A svu tu ljepotu i veličinu pjesama tumači nam 
euharistijska duša Tomina. Ona je, koliko čovjek 
može, najdublje zaronila u ovo uzvišeno otajstvo. Ona 
ga je svim žarom uzljubila i plamtjela prema njemu, 
zato su tako spontano u divnoj jednostavnosti i lje- 


poti izašli onako veličanstveni verzi o njemu. Dok mi > 


izgovaramo ili pjevamo riječi Euharistijskog pjesnika, 
neka te riječi budu izraz naše duše i srca, kao što 
su bile izraz njegove duše i srca. 


Sibe Budrović. 


Na izvorima 


Doctus Idiota: Razmatranje o ljubavi 


U veoma dragocjeno biserje kršćanske starine 
možemo slobodno ubrojiti i djelo: »Contemplationes 
docti viri Idiotae«, koje dugujemo Rajmundu-Jordanu 
iz 1381. god. Tu su nanizana veoma pobožna razma- 
tranja o ljubavi Božjoj, o pravoj strpljivosti i o smrti 
Bi. Dj. Marije. Donosimo ovdje kratki odlomak tih 
razmatranja. i 


I 
Trostruki način ljubavi spram Boga 


1. O oceane ljubavi, predobri gospodine Isuse Kri- 
ste, pouči me kako da Te ljubim. Smiluj mi se i daj 
da Te rado, razborito i odvažno ljubim: rado, da se 
ne bih spotaknuo o čemer boli i tako se od Tebe oda- 

* lečio; razborito, da se ne nađem prevaren; odvažno, 
da ne bih sustao na putu, da ni pod kakovu cijenu ne 

budem lišen tvoje ljubavi radi blještavog sjaja ovog 
svijeta i tjelesnih naslada i zamamljivosti, Pouči me, 
Gospodine, Ti, koji si mudrost, da me ne prevari duh 
laži i zablude. Zapali u meni svoje svijetlo Ti, koji 
si istina, da ne padnem pod teretom kušnji i strada- 
nja. Učvrsti me Ti, koji si jakost, da se ne iznevje- 
rim Tvojoj službi. 

Neka Tvoja ljubav prožme moje nastojanje; neka 
Tvoje znanje upravlja mojom spoznajom i neka Tvoja 
stalnost učvrsti moju dobru odluku: da tako budem 
hrabar i gorljiv, — razborit i nepokolebiv u Tvojoj 
ljubavi; da me ne savlada umor, da mi ne pomanjka 
zdrav um i da ne budem bojažljiv, nego da Te ljubim, 
Bože moj, svim žarom svoga srca, da Te ljubim svom 
budnošću i razboritošću svog razuma, da Te ljubim 
svom snagom, tako te se ne žacam ni u smrt poći 
za Te. 

2. Kani, Gospodine, u moju ljubav spram Tebe 
kap čara i slatkosti, koja će me ponijeti iznad svih 
varavih i gorkih slatkosti zamamljive piti. Neka Tvo- 
ja prava ljubav slavi slavlje nad ovom lažnom mili- 
nom, kao što i istina triumfira nad laži. Budi svjetlost 
i vođ mome umu; budi oko mome razumu, da se ne- 
samo očuvam od strijela hereze braneći uvijek istinu 
vjere protiv krivih nauka, već također da u svojem 
tijesnom općenju s Tobom izbjegnem prekomjerni i 
nerazboriti zanos. Ti si, Gospodine, mudrost i hoćeš 
da Te ljubimo nesamo s veseljem već također i mu- 
dro, jer bi se inače veoma lako mogao potkrasti u 
moje srce duh zablude, kad ne bih strogo stražio nad 
svojim srcem. Dobro znadem, Gospodine, da naš lu- 
kavi neprijatelj ne smatra ništa korisnijim i uspješ- 
nijim koliko da iščupa Tvoju ljubav iz našeg srca 
upravo time, što nas nagoni da stupamo putem savr- 
šenstva neoprezno i nerazborito, 

3. Gospodine Isuse Kriste, obrano, jakosti i po- 
moći onih koji Te ljube, daj da i ja budem odvažan 
i čvrst u Tvojoj ljubavi i ne dopusti da strah ovlada 
sa mnom ili me napor svlada. Ja ću Te ljubiti, Go- 
spodine, jakosti moja, jer si Ti moja utjeha i utočište, 
moj osloboditelj i Bog moj, i pomoć moja. Ljubavi 
beskrajna, u veličini ljubavi prekomjerna, u mudrosti 
neograničena, ljubavi koje mir nadilazi svaki osjećaj, 
ljubit ću Te nesamo riječju i ustima, već djelom i isti- 
nom, da uz pomoć Tvoje milosti postignem svoj zad- 
nji cilj i, uz dar Tvog milosrđa, budem primljen u 
vječnu slavu onih koji Te ljube. 


TI 
Što znači ljubiti Boga svim srcem svojim? 


1. Tebe ljubiti iz svega srca, premilostivi Gospo- 
dine Isuse Kriste, neizmjerna ljubavi, znači ne do- 
pustiti da me zavedu laskavi užici ovog svijeta, da me 
nadvladaju njegove lukavštine ili obore njegove ne- 
pravde; znači: ljubiti Tebe svim srcem, čistim srcem, 
da ne budem privezan uz nikakovu drugu stvar, tako 
da jedino u Tebi nalazim zadovoljstvo. Zaista Te onaj 
ne ljubi dovoljno, koji osim Tebe ljubi još i neku 
drugu stvar ne radi Tebe, A Ti upravo tražiš svu nje- 
govu ljubav, Ti koji si sazdao sve što god čovjek ima 
i posjeduje. Tebe, dakle, moramo ljubiti, Gospodine, 
iz sveg srca kao svog Stvoritelja i Uzdržitelja. Zato 
jer si stvorio čovjeka, on ti duguje svoju ljubav; i zato 
jer si ga otkupio, jednako Ti duguje svoju ljubav; 
pače, i više je dužan ljubiti Tebe negoli samoga sebe, 
jer si Ti veći nego on, za kog si sama sebe žrtvovao. 

2, Predobri Gospodine Isuse Kriste, bezdane lju- 
bavi, rani, umekšaj moje tako tvrdo srce, i daj mi da 
barem budem ganut osjetljivom ali čistom ljubavlju; 

\t j. da uzljubim Tvoje blagoslovljeno tijelo i sve ono 


što si činio ili zapovijedao dok si među nama bora- 
vio, kad već ne mogu da se podignem do savršene 
ljubavi: daj da rado slušam pripovijedati o svim onim 
tvojim djelima, da pomljivo o njima čitam, da ih se 
često sjećam i s ugodnošću razmatram o njima; da 
pobožno razmišljam o Tebi, koga su proroci pretka- 
zali, koji si se u punini vremena rodio, hranio mlije- 
kom svoje majke, koji si naučavao, postio, propovi- 
jedao, čudesa činio, umro, uskrsnuo, uzašao na nebo, 
i napokon koji imaš doći suditi sve ljude. Neka moja 
duša na taj način bude protkana Tvojom ljubavlju, 
kako bi izbjegla tjelesnim strastima, ostala neozlije- 
đena na njegove nasrtaje, iščupala zle požude, trajno 
se u Tebi oporavljala i hranila Tvojom slatkom lju- 
bavlju, 


3, Ja znam, Gospodine, da samo Tvoja ljubav 
može utažiti glad tjelesne ljubavi, nadjačati zaguš- 
ljivi glas sirene ovog svijeta; znam da samo Tvoja 
ljubav može u meni formirati i izgraditi duhovnu 
zgradu kreposti i učiniti da Te upoznam u svemu ono- 
me što mi je potrebno o Tebi znati pa tako budem 
učvršćen u iskrenoj vjeri. Neka ova ljubav očuva moju 
čistoću, nadvlada đavolske zamke, ubrza tijek kre- 
posti; neka na taj način Tvoja ljubav postane mojim 
učiteljem koji se nikad neće udaljiti od mene, nego 
će u ovom životu upravljati sa mnom, čuvati me i vo- 
diti me tako da uz Tvoju pomoć i dar nađem vječni 
boravak u Tvome kraljevstvu. 


pl a 
Što znači ljubiti Boga svom dušom svojom? 


1. Treba da Te ljubimo, Gospodine Isuse Kriste, 
punino svake ljubavi, svom dušom svojom, t. j. vjer- 

no, kako si i Ti nas ljubio i radije pretrpio da Ti se 
duša odijeli od tijela negoli da nas gledaš rastavljene 
od Tebe. Onaj koji ljubi svom dušom svojom, ne boji 
se smrti, jer ljubav blaži, i ništa nije slađe ili milije 
do same ljubavi. Sve je bez ljubavi bezukusno i trpko, 
dok svaka gorkost, ljubavlju začinjena, postaje slatka 
pa bila kako gorka: dobro su to iskusili oni sveti pu- 
stinjaci, koji su se hranili travom i korom od drveta, 
suhim kruhom i hladnom vodom; kojima je krevet bio 
— tvrda zemlja, jastuk — oštri kamen; odijelo — de- 
bela kostrijet. I u svim tim strogostima začinjenim 
Tvojom ljubavlju nalazili su zadovoljstvo, ugodnost 
i veliku slatkost, 

Gdje prava ljubav vlada, svaki teret i svaka po- 
teškoća postaje malena ili sasma neznatna. Tako su 
sveti mučenici zbog svoje žarke ljubavi nalazili utjehu 
u nevoljama svake ruke i podnosili ih nesamo strplji- 
vo već i veselo. Jer tada bolovi ne umanjuju ljubavi i 
mučila ništa ne znače; u dokolici naprotiv ljubav biva 
nestrpljivija, muke i kušnje mogu prestati, ali ljubav 
ne zna za taj odmor: njen je odmor — nemir. 

2. Onaj koji je opijen čarom ove ljubavi veselo 
obavlja svaki dobar posao; takav trpi, a da toga i ne 
osjeća; radi, a da se i ne umara; rugaju se s njime, 
a on i ne zapaža. Ljubav, koja se diže s oltara naše 
duše, nadilazi sva bogatstva: čovjek je uistinu ne 
može dovoljno procijeniti i svo zlato naprama ljubavi 
izgleda poput pijeska bez vrijednosti, Bez ove ljubavi 
bogataš postaje — siromahom; a siromah s njime biva 
— bogataš: jer onaj koji ljubi i voli Boga već posje- 
duje onog koga ljubi; ta, ne bi ga mogao istinski ni 
ljubiti, da ga ne posjeduje. Tvoja ljubav, Gospodine, 
pred nijednom drugom ljubavlju ne sagiba svoje ko- 
ljeno niti se s ikojom može usporediti, buđući da je 
nemoguće izjednačiti prividnost s istinom, nebeska 

dobra sa zemaljskim ništetnim dobrima, duhovne 
stvari s tjelesnim, gorske vrleti sa dolinskim prodo- . 
lima. 

3, Preblagi Gospodine Isuse Kriste začetniče i dje- 
litelju neiscrpive ljubavi, ja bijedan grešnik, pun 
bezakonja, ja Te nisam ljubio svom dušom svojom, 
a što je još gore i žalosnije za me, prezirući Tvoju lju- 
bav i zatvarajući joj vrata svog srca poklonio sam 
svoje srce djeci ovog svijeta, ispraznostima, grijehu, 
i grešnim stvarima. I da m nije priteklo u pomoć Tvoje 
nezmjerno milosrđe i tvoja neizreciva ljubav, bila bi 
ova moja sudbonosna privezanost privukla na me 
srdžbu i gnjev tvoje pravde. Umnoži stoga u meni 
svoju rajsku ljubav, koja će me privezati uza Te, 


koja će mi sve prolazne stvari učiniti odurnim, da 


tako budem mogao vječno ostati u Tvojoj ljubavi. 
Amen. E 


IV 
Što znači ljubiti Boga svom pameću svojom? 


(1. Predobri Gospodine Isuse Kriste, neizmjerno 
more ljubavi, mi Te moramo ljubiti svom pameću svo- 
jom, t. j. vjernim, neprestanim i trajnim sjećanjem, 
tako da sve čovječji moći, volja, um, shvaćanje, pam- 
ćenje i svi njegovi čini kruže oko Te, Ako s čovjekom 
zagospoduje druga kakova ljubav, tada Te takav ne 
ljubi svom pameću svojom; a pisano je: vječno će lju- 
biti prijatelj prijatelja. Takova, dakle, ljubav zaokupi 
čitavu našu pamet unaokolo poput pojasa, nerazdru- 
živo spaja i privezuje uza Te čovjeka. Ljubav je na- 
ime poput uzajamne snage i elastične čvrstoće koja 
se proteže od najvišeg naprama najnižem, te od ovog 
najniže naprama najplemenitijem koji stoji nad 
njim: tako i ljubav prikopčana uza Te ovim vezom 
može reći: ljubljeni je moj meni i ja sam njegova. 

Tako je velika ta ljubav čitave naše pameti da 
dušu združenu s Tobom vezom te ljubavi ne može ra- 
staviti od Tebe ni kazna ni mučila, ni vatra ni mač, 
niti ijedna druga muka, osim ako bi sama pala u blato 
smrtnog grijeha. Radije, Gospodine Isuse Kriste, ra- 
dije neka tome čovjeku otsiječu ruku s ramena, glavu 
s vrata, nego li da na bilo koji način rastave od Tebe 
dušu, koja je s Tobom sjedinjena i spojena vezom te 
ljubavi; jer će lakše puknuti i razbiti se predmet za- 
lijepljen najčišćim ljepilom nego što će popustiti ova 
kopča božanske ljubavi, 

2, Još ima duša poput onih sv, mučenika, kojima 
nikakova muka nije mogla oduzeti ljubavi prama Tebi 
niti ih i najmanje udaljiti od Tebe: lakše je bilo rasta- 
viti njihovu nogu od stopala ili glavu s vrata, nego 
njihovu dušu od Tebe. O ljubavi, kako je silan Tvoj 
lanac, koji je kadar da istoga Boga sveže! O prelju- 
bezni Gospodine Isuse Kriste, izvore ljubavi, taj Te 
je upravo. lanac privezao uz Križ, jer svi konopi čita- 
vog svijeta ne bi Te bili moćni uza nj privezati, 

Ljubav, preljubezni Gospodine, koju naša pamet 
gaji spram Tebe slična je onom trostrukom čvrsto 
sklopljenom električnom vodu koji je teško razbiti. 
Zaista mi Te moramo ljubiti svim srcem svojim, t. j. 
spoznajom svojom bez ikakve primjese zablude, svom 
dušom svojom, t. j. voljom svojom, bez oklijevanja; 
svom pameću svojom i svom jakošću svojom, t. j. sje- 
ćanjem na Te, bez zaboravi, 

Udijeli mi, premilosrdni Gospodine Isuse Kriste, 
svemoćni djelitelju ljubavi, milost, da Te ljubim svim 
srcem svojim, svom dušom svojom i svom pameću 
svojom, da Te nikad ne budem lišen, već za vječno 
s Tobom ostanem u savršenoj ljubavi. 

Ideje i pokreti 


Svijet za Krista | 
Katolici sviju zemalja, ujedinite se! 


To je poziv novoga pokreta, koji sistematsko uređenom bez- 
boštvu i paklenoj sili, u naše dane tako strašno razvijenoj, su- 
protstavlja sistematski organiziranu frontu za pobjedu kraljev- 
stva Kristova u svijetu. Dok smo mi spavali, došao je neprijatelj 
i posijao kukolj, koji je sada tako uzrastao, da ozbiljno mora 
zabrinuti svakoga vjernika. Doista, sinovi ovoga svijeta su 
mnogo mudriji od sinova Svijetla, kad se radi o postizavanju 
njihovih ciljeva i o propagandi njihovih ideja. Katolici i bolj- 
ševisti! Sinovi svijetla i sinovi tame. Onima je teško i pretje- 
rano sve veliko i uzvišeno, a ovima ni jedna žrtva nije teška. 

Čitamo u dnevnoj štampi, da je 7. II. o. g. bio u Moskvi 
svjetski kongres svih bezbožnika. Vođa ruskih bezbožnika Jaro- 
slavsky izdao je proglas, u kojem čitamo: »Mi ćemo zapaliti sve 
crkve.na svijetu. Neka znadu Božji službenici svake religije, da 
ih od brodoloma ne će spasti ni Bog ni sveci ni molitva. Na 
ruševinama staroga svijeta podignut će se novi komunistički 
svijet«. 

Vidimo dakle, da je već odbio dvanaesti čas. Opasnost vre- 
mena traži od nas veliki, energični i ubrzani rad. Protiv svjet- 
ske organizacije bezbožnika moramo stvoriti organiziranu svjet- 
sku frontu Kristovih vjernika. 


* 


U enciklici »Caritate Christi compulsi« o d 3. V. 1932. Sv. 
Otac poziva na organiziranu obranu protiv neprijatelja Božjih: 
»Potrebno je, da skupimo sve sile u jednu uje- 
dinjenu i jaku vojsku Neka se napokon svi 
ujedine, pa i uz cijenu najtežih žrtava, đa se spasi ljudsko 
društvo!« Pet godina je prošlo od toga poziva! Jesmo li odgo- 
vorili na ovaj svečani poziv sv. Oca? Gdje je organizirani otpor? 
Gdje je ta ujedinjena i jaka vojska? Mi smo jedni od 
drugih previše rastavljeni političkim granicama i raznim jezi- 
cima. Mi nemamo duha solidarnosti i zajedničke akcije. To je 
naša slaboća i radi toga, uza sav naš veliki broj ne vršimo 
gotovo nikakav utjecaj na svjetske događaje i nemoćni smo 
prema oružanoj navali na kraljevstvo Božje. 

Katolici, hoćemo li propustiti odlučan čas? Gledajte, što se 
zbiva oko nas. Ne čujete li zaglušnu viku u taboru neprijatelja? 
Zar ne vidite prolivenu krv, lješine bez broja i žrtve ubijene 
radi vjere? Ne gledajte više tako mirno na ovaj strahoviti pot- 
hvat udruženih neprijatelja Božjih! Katolici sviju ze- 
malja, ujedinite se! Ujedinite se svi, da obranite svoje 
najveće dobro. Branite grad Božji, koji je od svuda napadnut 
i bombardiran. Povežite se, da stvorite obrambenu falangu pro- 
tiv ujedinjene falange naših neprijatelja! Historija će nas su- 
diti, jesmo li u odlučnom času spoznali i izvršili svoju dužnost 
ili ne. Ova strahovita paklenska navala mora nas konačno pro- 
buditi, potaknuti i ujediniti. Zadnje je vrijeme, da stvarno sli- 
jedimo poziv sv. Oca i da stvorimo čvrstu frontu protiv bez- 
božne Internacionale. Nedavno je pokrenuta akcija, koja bi 
organizirala sve sile cijeloga svijeta na tu borbu. 


Evo sredstava koja će nas dovesti do pobjede: 
1) Zajednički sastanci i izmjena misli: kongres; 
2) zajedničko glasilo: svjetska katolička revija; 
3) program rada; 

4) središnji ured za propagandu. 


Kongres Krista kralja 


Na ovom kongresu temeljito će se raspravljati o svim aktuel- 
nim pitanjima; stvorit će se plan i zaključci za opću energičnu 
akciju. Ovaj kongres sprema međunarodni odbor, odobren i 
blagoslovljen od sv. Oca, pod zaštitom Nj Uzoritosti kardinala: 
Teodora Innitzera iz Beča, Augusta Hlonda iz Poznanja i Ivana 
Verdiera iz Pariza, kao pretstavnika triju velikih evropskih na- 
roda. Kongres će se održati u Poznanju u Poljskoj, u sjedištu 
kardinala primasa Hlonda od 25.—29. lipnja 1937. To mora biti 
svjetski kongres. Njegov sadržaj: Svjetska ofenziva 
protiv bezbožničke propagande. Svi vjernici na 
svijetu moraju se mobilizirati i organizirati u znak protesta i 
obrane protiv nečuvenog barbarstva mržnje na Boga. 


Svjetska katolička revija 


Ona mora biti veza svih katolika i apsolutno 
je nužna. Bez jednog zajedničkog glasila nemoguća je ujedinjena 
i energična akcija. Ova revija će podržavati međusobno 
razumijevanje i bratstvo. među narodima. 

Ona će olakšavati prijateljske odnose među katolicima sviju 
zemalja i naroda. Ako ne upotrebimo sva sredstva, kojima se 
služe naši neprijatelji, tada će nas oni neminovno nadmašiti 
i pobijediti. 


Program rada 


Za veliku zgradu prije svega potreban je plan. On je zacrtan 
u knjizi »Die Welt fir Christus« (Svijet za Krista), koja je izašla , 
na njemačkom jeziku, a naskoro će izaći i u ostalim jezicima. 
Kardinal Innitzer kazao je o ovoj knjizi: »Ova nam knjiga šalje 
sa svetim oduševljenjem za Boga i apostolskom revnošću svje- 
tle zrake u zbrku i opasnost našega vremena, da uvjeri katolike 
o potrebi ubrzane aktivnosti, i da ih potakne na snažnu akciju. 
Možda će ova knjiga, puna vatre i snage, probuditi brojne kato- 
ličke savjesti iz opasnoga sna. Želim, da ona kao glasnik Krista 
kralja ispuni svoju dužnost i vođi kraljevstvu Božjem«. Ovdje 
s veseljem možemo javiti, da će hrvatski prijevod ove knjige 
izaći u što skorije vrijeme. 


Centrala propagande 


Odgovarajući pozivu našeg sv. Oca i vrhovnog vojskovođe, 
katolička međunarodna propaganda »Regnum Christi« nedavno 
je osnovana. U gradu Ljubljani u Jugoslaviji, sa skromnim sred- 
stvima, ali s čvrstom voljom da sazove katolike sviju zemalja, 
da ih ujedini i mobilizira protiv organiziranog brutalnog anti- 
kršćanstva, koje sa svih strana navaljuje na nas. Sv. Otac je 
odobrio i blagoslovio ove težnje u audijenciji od 26. V. 1934. 

Katolici sviju zemalja, ujedinite se na svetu borbu za naj- 
uzvišenije dobro čovječanstva: Kraljevstvo Božje na zemlji i 
spasenje svijeta. Pružimo si ruke od jedne zemlje do druge, da 
ujedinjenim silama, odani sv. Ocu Papi, povedemo svetu kri- 
žarsku vojnu za kraljevstvo“ Kristovo na svijetu. 

*k 

Na koncu spominjemo, da je jedan laički apostol iz Alzacije, 
otac petoro malodobne djece, zanešen svetim idealizmom, stavio 
na raspolaganje vođi propagande svotu od 100.000 dinara s ovim 
riječima: »Premđa mi je na srcu budućnost moje petoro drage 
djece i žene, odlučio sam se na ovu veliku žrtvu, jer sam jedam- 
put za uvijek upoznao ispravnost vaše ideje. Molim vas, počnite 
cdmah, jer se agenti iz Moskve nalaze kod nas u velikom broju. 
Kako bih vam mogao unaprijed pomoći? Nema govora, s moli- 

tvom. Ali Aran se je borio, dok je Mojsije molio: dakle oba na- 
jedamput«. Prior cistercitskog samostana iz Stams-a u Tirolu piše, 
da će svaki dan izmoliti barem jednu krunicu na ovu nakanu. 
Kraljevstvo Kristovo treba ovakvih ljudi. S njima bi se mogla 
i brda premještati. 

Centrala propagande završava svoj poziv ovim riječima: 


»Pomozite nas, draga braćo, da ostvarimo velike stvari za 
Boga!« N. Šojat 


Cudo Jocizma 


»Otpad je masa od kršćanstva u XIX. vijeku najstrašniji 


udarac što ga je Crkva dobila od vremena Luterovih.« Svi se | 


katolici u tom slažu. Pa zašto svi ne pozdrave jednakim zano-, 
som ovaj čudesni razvoj kršćanske radničke mladeži 
usred ovoga našeg proletarijata što je skoro posve marksistički? 


Čudesni razvoj, velim. Jer ovi mladi radnici idu 
proti struji naprijed. Ideologijama što slave slavlje svom mate- 
rijalnom interesu, strastima svoje klase, svojim strastima uopće, 
oni kažu odlučno: Ne! Njihovo srce zanosi težnja za nečim bo- 
ljim, oni su našli izgubljeni izvor. 

U Lurđu pada mnoštvo na koljena i radi mnogo manjih 
čudesa. Danas nema ničega što bi nas moralo više zadiviti od 
pojave J. O. C. Ničega drugog nema, osim možda onog nemara 
što ga neki naši imaju prema J.O.C., osim onog nepovjerenja, 
onog neprijateljstva... 

Neko veče kod »Uzajamnosti« zapitao je Malraux, koji me 
je možda prepoznao na kraju dvorane, iznad hiljada uzdignutih 
pesnica što su nas rastavljale: »Španjolsko je svećenstvo imalo 
svoj narod u rukama... šta je od njega učinilo?«... 

A ja sam htio, ne gledajuć na španjolsko pitanje, da odgo- 
vorim Malraux-u: »Gledajte što se zbiva kod nas! Kršćanski je 
preporod radničke mladeži u prvom redu vanredno djelo Mi- 
losti, mi to vidimo. Ali mado francusko svećenstvo, mladi re- 
dovnici divno su surađivali s Milošću«. 

Malraux je morao ono svoje pitanje postaviti izvjesnoj kato- 
ličkoj »gospodi« i štampi koju oni podupiru. Uostalom ne bi 
ostao bez odgovora. Formula »treba ići u narod«, makar ne- 
zgrapna, ipak je kroz čitav XIX. vijek potakla mnoge primjere 
divne požrtvovnosti. Marksisti se mogu praviti kao da ne znađu 
ili da ne računaju ni za što kršćansku socijalnu školu i nauku 

enciklika. Ali ta škola postoji, i ona nije samo spasila čast kato- 
lika, nije samo djelovala na srce i duh, ona je uspješno sura- 
Čivala na svim radničkim zakonima. 


Nego J.O.C. je sasvim nešto drugo. Nisu to više mlada 
»gospoda«, buržuji, koji »idu u narod«, to su mladi radnici, koji 
idu Kristu. Njima ne nose Krista izvana članovi povlaštenih 
klasa. Oni Ga nalaze u sebi, kraj sebe, među sobom. Jer On ih 
nije nikada ostavio. Oni Ga nalaze u svojim svećenicima od 
kojih su mnogi njihovi drugovi, iz njihovih redova, čije su 
ruke prije nego će dizati kalež i lomiti hostiju, dizale teški bat. 


Francuski katolici moraju biti svjesni, da se danas zbiva 
među nama vanredno čudo Milosti. Neka ne slu- 
šaju klevete: gdje živi Krist, nema mjesta za mržnju ni za 
marksistički materijalizam. Uistinu J.O.C. znači i za nas tra- 
ženje socijalne pravde, a to nama može katkad izgledati teško 
i nezgodno. Ali katolici ne smiju biti ravnodušni kod plaća 
mladih radnika koje su upravo za srpdnju, kod gladovanja ne- 
doraslih mladića, kod nehigijenskih radionica, kod strahota 
škulja u kojima moraju stanovati. 


Naprotiv mi moramo našim JOCistima biti zahvalni što su 
nam dali da osjetimo onaj vez koji spaja i stapa sve klase u 
jednoj jedinoj Ljubavi. Njihova je misija među nama važnija 
od one što bi je mi mogli imati među njima. Dosta je da oni 
postoje, da budu ono što jesu, pa da oni mnogi što se uporno 
bore po predgrađima punim neprijateljstva i mržnje, ne klonu 
duhom. Dobro što ga vrše Jocistički borci prelazi granice nji- 
hove klase: oni koji uživaju povlastice svijeta, Kristom skup- 
ljaju mrvice što padaju sa stola siromaha«.* 


Francois Mauriae 


* Ovo je pisano u Francuskoj. Objelodanjeno na uvodnom 
mjestu časopisa »Sept«. I za francuske prilike. Ali koliko god 
naše prilike bile različite (a nisu baš mnogo, ne varajmo se!) u 
vanjskoj strukturi društva nije baš sve. Pročitajmo još jednom 
i usporedimo! Ima tu mnogo i za nas! 

Književnost 


Summa theologica, Deutsch-lateinisehe Ausgabe, Christi Le- 
ben, Pustet, Salzburg. — Ovaj volumen njemačkog izdanja teo- 
loške sume, o kojem smo višeput govorili, sadrži traktate o ro- 
đenju, prikazanju, obrezovanju i životu Kristovu, odnosno od 
35 do 45 kvestije trećeg dijela. Komentar i prijevod je pripra- 
vio benediktinac dr. Hert uz suradnju dra Leopolda Soukupa 
također benediktinca, koji je ujedno i opširni uvod napisao. 
Redakciju latinskog teksta su pripravili dominikanci u Walber- 
bergu kod Bonna. 


»Croatia Orans« — Prvi hrvatski liturgijski kongres u Hvaru 
1936. Hvar, Izdanje naklade »Zvijezda mora«. — Puni veselja iz 
daleka naslućujemo dogođaj neprocjenjive vrijednosti koji se 
zbiva oko nas: U dušama hrvatskoga naroda Crkva 
počinje da oživljuje. U ovo vrijeme razdvojenosti i 
mržnje, te opasnosti komunističkog barbarstva, hrvatski narod 
dolazi do svijesti svog nadnaravnog korporativizma i ujedinjuje 
seu službenoj i zajedničkoj molitvi Crkve da živi sa Crkvom 
i s Kristom. Ova knjiga predavanja održanih na I. liturgijskom 
kongresu nagovještaju proljeće hrvatskog liturgijskog pokreta 
kod nas, koji eto počinje da jače zahvaća i šire slojeve našega 
naroda. Svijet stoji pred dvjema mogućnostima: ili komunizam 
Rusije ili komunizam Rima, a komunizam Rima je liturgijska 
zajednica. I neka čuju svi narodi da se hrvatski narod odredio 
za komunizam Rima, za liturgijsku zajednicu! Hrvatski narod 
mora biti liturgijski narod, inače je osuđen da propadne. Iz 
toga se vidi koliko je važna ova publikacija. 

A. Vardeil, La vraie vie chrćtienne, Paris 1935. Desciće đe 
Brouwer, Frcs 20.— S pravom g. Maritain, koji je predgovor 
knjizi napisao, zove ovo djelo »Sumom kršćanskog života«. Nje- 
zin pisac, poznat svojim dragocjenim teološkim publikacijama, 
najviše je nastojao da dade zdrave teološke principe kršćansko- 
ga života. Od naročitog je interesa njegovo izlaganje bitnosti 
kršćanskog života, koji je sudioništvo na božanskom životu. Na 
tome se sve temelji; pojam grijeha, pojam kreposti, vrijednost 
savršenstva i t. d. Posebnu pažnju posvećuje teološkim krepo- 
stima koje su temeljne u duhovnom životu. Govori dalje o po- 
božnosti, religiji i molitvi. Djelo je prvorazredno. H. E. 
soon oba a en oes uo nenoose meni <= arme oo oaaeomti 

S dopustom Starješina. — Tiskara Braće Kralj, 
Zagreb, Ulica Pavle Radića 9. 


( 


9. Maritain: Anđeoski. Naučitelj. Naklada »Istina«, Zagreb. 


. Cijena 25 Din. Ovo plonumentalno djelo je u čitavom svijetu j 
naišlo na sveopće divljenje od nepristrane kritike. Ovdje. dono- . 
simo oveći izvadak iz pisma koje: je, povodom izdavanja te knji- , 


ge, upravio Msgr Re izdavačima, pion, glasi: 


Uistinu veoma | je hvale kladio, što se Boda da tako > 
vrijedna knjiga dođe i' u ruke, naše, hrvatske. svjetovne i duhov- 


“ne inteligencije, jer tu će \svatko naći jake pobude, da se. dade 


'na ozbiljno proučavanje skolastičke filozofije pod, neusporedi- , 
vim vodstvom Velikog! Crkvenog Naučitelja sv. Tome, čiju nauku VIDA 
crkva po ustima sv. Otaca Papa, tako živo i ustrajno svim kato- | 


licima stavlja na srce. Sv. Tomu i njegovu nauku Crkva je 


vazda tijekom. vjekova uvelike cijenila i posebnim hvalama oba- , 


sipala, ali neprocjenjivu važnost njegove nauke i. njezinu je sa“ 
vremenost osobito naglasio veleumni papa Lav XIII. On je iz- 


dao u tu svrhu i posebnu možemo reći epohalnu encikliku 


»Aeterni Patris« od 4. kolovoza 1879, od koje | datira Preporod 


"skolastičkog studija. Tu se, on obraća | ljudskom . razumu zakli- 


njući ga da se! vrati Anđeoskom Naučitelju za dobro. nesamo , 


* vjere nego i 'samog ljudskog društva. Zatim je Lav 
) 


XIII. u “bezbrojnim. svojim pismima, tijekom čitavog, \svog 


"dugog pontifikata, promicao | povratak. sv. Tomi, pa jei stavio 


pod zaštitu sv. Tome" sva sveučilišta,: akademije, fakultete i ka-. ZA 


toličke škole (4.- kolovoza , 1880.) Svi su pak njegovi nasljednici: 


Pio X, Benedikt XV. i slavno vladajući papa Pio XI, nepre- | 
| stano urgirali povratak k nauci 'sv. Tome, koji je tako postao 


»Doctor Communis Ecclesiae«, što nam , između ostaloga po- 


itvrđuju i ove značajne pohvalne riječi, što ih' je Benedikt XV, 
pisao o njemu u; isvojoj encikliki 0, sedamstogodišnjici smrti sv. A 


Dominika (29. VI. 1921.): »Crkva je ir sv. "Tome me 
svojom' vlastitom naukom«. 


ZAR 


\Sadanji pak. veliki papa Pio XI. Stuolsto: je posebnu enci- 
kliku o vitalnosti nauke sv. Tome »Studiorum Ducem« od 29. 
VI." 1923., gdje navađa prevažne! razloge: zašto (Crkva. usvaja 
nauku sv. Tome, a zaključuje ju ovim riječima: »Zato kako što 


je nekoć Egipćanima u doba velike gladi bilo rečeno: Idite Josipu 
oda vam dade žita za ishranu tijela tako bez izuzetka svima, koji 


danas traže istinu, može reči: Idite Tomi, ištite u njega hranu ' 


svete nauke > kojom je bogat i Te) koja ki. duše. za život | 
 vječni«, Ma 


= 


Iza ovakovih jasnih i opetovanih pobvala nije se čuditi, ,da 
je Crkva uzakonila u svom Kodeksu odredbu dau svim njezi- 
nim filozofskim i teološkim. školama, »professores philosophiae 


“ rationalis ae theologiae studia et \alumnorum|in\his diseiplinis 


institutionem. omnino pariractent ad Angelici Doctoris rationem, 


. doctrinam 'ek principia, eaque sancte /teneant« (Can. 1366. 8 2). 


Ovim. Crkva hoće da svi njezini profesofi. filozofije i teologije 


budu dobro raspoloženi prama sv: Tomi i drže se njegove me- 
"tode, (ratio), njegovih teza (doctrina), osobito pak njegovih te- 
. meljnih teza (principia) na kojima počiva. čitava njegova filo- 
\“zofska i teološka zgrada, tako da od! njih nitko ne smije da 


otstupa. To ne znači da se imaju prihvatiti sve/njegove .senten- 


! zije ili teze bez Tazlike, nego da še nitko ne smije nikako oda- | 


\ Ječti' od njegovih fundamentalnih teza koje su, kako spomenuh, 


osnovica | čitavog “njegova naučnog, sistema \. (Vidi Ve-mescht- 
Creussen: »Epitomae iuris canonici, sv. IL, str. 430). Ovdje će 


“pak biti zgodno napomenuti da ovim crkva .ne zabranjuje pro- 
\ učavanje i isticanje zasluga'i drugih vrijednih skolastičkih filo- 


zofa kojima se ona također diči. 


Zabavio sam se nešto više ovim pitanjem jer me na to po- 
nukao gore spomenuti zgodni prijevod velevrijedne knjige Ma- 
ritaina o »Anđeoskom Naučitelju«. U toj je knjizi svestrano i 
uvjerljivo oBrazložen poziv. svetih otaca Papa na povratak t0- 
mističkoj filozofiji te ju ne mogu nego najtoplije da preporu- 


čim. svojim; svećenicima na pomno čitanje: Tolle, lege.“ “ 


Ovom bih Vam prigodom htio preporučili, ranogopoštovani 
Oče, ida biste.se pobrinuli za prijevod i drugih vrijednih: Meri- 


. tainovih djela koja bi razbistrila i kod nas mnoge pojmove/ i 


dokazala vitalnu suvremenost tomizma za rješavajije. aktuelnih 
pitanja. Zgodno bi bilo u tu svrhu uzeti najprije važnu njegovu 
knjigu »La primaut€ du spirituel«, napisanu prigodom . osude 
»Action Francaise« ali koja pertraktira pitanje jedino sa načel- 


nog gledišta i zato imade trajnu vrijednost. Zatim najnovije 


nedavno izašlo njegovo prvorazredno djelo pod naslovom »Hu- 


“ manisme.integral«, gdje opširno dokazuje da se može obnoviti 
novo kršćanstvo, ustanoviti novo kršćansko društvo jedino na . < 


j 


temelju kršćanskih načela apliciranih na mdoerne prilike i pro- 
pleme. : 
\ Hvar, 1. studenoga 1936. 

PJE 4 Miho Pušić, biskup. 

